				|

		52014PC0169

			Proposta għal REGOLAMENT TAL-KUNSILL li jemenda r-Regolament tal-Kunsill (UE) Nru 43/2014 fir-rigward tal-limiti ta’ qbid għas-sajd taċ-ċiċċirell fl-ilmijiet tal-UE fiż-żoni ICES IIa, IIIa u IV /* COM/2014/0169 final - 2014/0092 (NLE) */

			   	MEMORANDUM TA’ SPJEGAZZJONI
1.           KUNTEST TAL-PROPOSTA
Ir-Regolament tal-Kunsill (UE)
Nru 43/2014 jiffissa għall-2014 l-opportunitajiet tas-sajd għal
ċerti stokkijiet tal-ħut u gruppi ta' stokkijiet tal-ħut,
applikabbli fl-ilmijiet tal-Unjoni u, għal bastimenti tal-Unjoni,
f'ċerti ilmijiet mhux tal-Unjoni. Dan ir-Regolament jiffoka l-aktar fuq
l-istokkijiet tal-Atlantiku u tal-Baħar tat-Tramuntana. Normalment, dawn
l-opportunitajiet tas-sajd jiġu emendati diversi drabi waqt il-perjodu li
matulu jkunu fis-seħħ.
2.           RIŻULTATI
TAL-KONSULTAZZJONIJIET MAL-PARTIJIET INTERESSATI U TAL-VALUTAZZJONIJIET
TAL-IMPATT
Mhux applikabbli.
3.           ELEMENTI LEGALI TAL-PROPOSTA
Il-proposta saret biex temenda r-Regolament
(UE) Nru 43/2014 sabiex jippermetti s-sajd
għaċ-ċiċċirell fiż-żoni tal-ICES IIa, IIIa u
IV. Il-livelli proposti huma skont il-pariri xjentifiċi għal dan
l-istokk mogħtija mill-ICES fil-21 ta’ Frar 2014.
2014/0092 (NLE)
Proposta għal
REGOLAMENT TAL-KUNSILL
li jemenda r-Regolament tal-Kunsill (UE) Nru
43/2014 fir-rigward tal-limiti ta’ qbid għas-sajd
taċ-ċiċċirell fl-ilmijiet tal-UE fiż-żoni ICES
IIa, IIIa u IV
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-Artikolu 43(3)
tiegħu,
Wara li kkunsidra l-proposta tal-Kummissjoni
Ewropea[1],
Billi:
(1)       Il-limiti ta’ qbid
għaċ-ċiċċirell fl-ilmijiet tal-UE fiż-żoni
ICES IIa, IIIa u IV ġew stabbiliti għal żero fl-Anness IA
tar-Regolament (UE) Nru 43/2014, skont il-parir tal-Kunsill
Internazzjonali għall-Esplorazzjoni tal-Baħar (ICES).
(2)       Il-parir tal-ICES dwar
l-istokk ilu disponibbli mill-21 ta’ Frar 2014, u issa huwa possibbli li
jiġi stabbilit TAC għaċ-ċiċċirell f’din
iż-żona, li hija mqassma f’seba’ żoni ta’ amministrazzjoni
sabiex jiġi evitat it-tnaqqis lokali. Waqt l-allokazzjoni ta’ kwoti f’dawn
iż-żoni ta’ amministrazzjoni għandhom jitqiesu l-iskambji li
kien hemm ftehim dwarhom man-Norveġja fid-dawl tal-konsultazzjonijiet dwar
id-drittijiet tas-sajd skont il-ftehim bilaterali dwar is-sajd
man-Norveġja[2].
(3)       L-Anness IA
tar-Regolament (UE) Nru 43/2014 għandu għalhekk jiġi
emendat skont dan.
(4)       Il-limiti tal-qbid stipulati
fir-Regolament (UE) Nru 43/2014 japplikaw rispettivament mill-1 ta’ Jannar
2014. Id-dispożizzjonijiet ta’ dan ir-Regolament dwar il-limiti tal-qbid
għandhom għaldaqstant japplikaw ukoll minn dik id-data. Tali
applikazzjoni retroattiva ser tkun mingħajr ħsara
għall-prinċipji taċ-ċertezza legali u l-protezzjoni ta’
aspettattivi leġittimi peress li l-opportunitajiet tas-sajd
ikkonċernati kienu ġew stabbiliti għal żero fir-Regolament
(UE) Nru 43/2014. Billi l-modifika ta’ dan il-limitu ta’ qbid jaffettwa
l-attivitajiet ekonomiċi u l-ippjanar tal-istaġun tas-sajd
tal-bastimenti tal-UE, dan ir-Reglament għandu jidħol
fis-seħħ immedjatament wara l-pubblikazzjoni tiegħu.
ADOTTA DAN IR-REGOLAMENT:
Artikolu 1
Emendi għar-Regolament (UE) Nru 43/2014
L-Anness IA tar-Regolament (UE) Nru
43/2014 huwa emendat skont l-Anness ta' dan ir-Regolament.
Artikolu 2
Dħul fis-seħħ u applikazzjoni
Dan ir-Regolament għandu jidħol
fis-seħħ fil-jum ta' wara l-pubblikazzjoni tiegħu f'Il-Ġurnal
Uffiċjali tal-Unjoni Ewropea.
Għandu japplika mill-1 ta’ Jannar 2014.
Dan ir-Regolament għandu jorbot
fl-intier tiegħu u japplika direttament fl-Istati Membri kollha.
Magħmul fi Brussell,
                                                                       Għall-Kunsill
                                                                       Il-President
[1]               ĠU C , , p. .
[2]               Il-Ftehim dwar is-sajd bejn il-Komunità Ekonomika
Ewropea u r-Renju tan-Norveġja (ĠU L 226, 29.8.1980, p. 48).


Avviż Legali Importanti

|

52005PC0366

Proposta għal regolament tal-Parlament ewropew u tal-Kunsill dwar statistika ta’ trasport ta’ l-oġġetti permezz ta’ kanali interni ta’ l-ilma  /* KUMM/2005/0366 finali - COD 2005/0150 */

	[pic] | KUMMISSJONI TAL-KOMUNITAJIET EWROPEJ |Brussel 8.8.2005KUMM(2005) 366 finali2005/0150 (COD)Proposta għalREGOLAMENT TAL-PARLAMENT EWROPEW U TAL-KUNSILLdwar statistika ta’ trasport ta’ l-oġġetti permezz ta’ kanali interni ta’ l-ilma(preżentata mill-Kummissjoni)MEMORANDUM TA’ SPJEGAZZJONIĠUSTIFIKAZZJONI U GħAN ġENERALI1. Il-promozzjoni ta’ trasport permezz ta’ kanali interni ta’ l-ilma hija parti importanti mil-Politika Komuni ta’ Trasport, fuq il-bażi kemm ta’ effiċjenza ekonomika kif ukoll ta’ tnaqqis tal-konsum ta’ l-enerġija u ta’ impatti ambjentali tat-trasport. Dan l-għan ġenerali ġie segwit f’serje ta’ miżuri tal-Komunità, b’ mod partikolari f’dokumenti ta’ strateġija tal-Kummissjoni bħalma hi l- white paper dwar il- Politika Ewropea ta’ trasport għall-2010.B’żieda ma’ dan, it-trasport permezz ta’ kanali interni ta’ l-ilma kien promoss permess ta’ investimenti prinċipali fl-infrastruttura tal-kanali interni ta’ l-ilma taħt il-parti tat-trasport tan-Netwerks Trans-Ewropej.2. L-Istatistika dwar trasport bil-kanali interni ta’ l-ilma tinġabar taħt id-Direttiva tal-Kunsill 80/1119/KEE[1], imma dan l-att legali fih xi nuqqasijiet:-  ikopri biss trasport tal-merkanzija li tinġarr permezz tal-bastimenti, filwaqt li azzjonijiet tal-Komunità ta’ trasport bil-kanali interni ta’ l-ilma ukoll jeħtieġu data dwar trasport bil-kontejners;-  l-istatistika li trid tinġabar ma tikkorrispondix għal bżonnijiet attwali ta’ dan il-qasam;-  problemi sinifikanti tal-kwalità ġew identifikati f’dawn it-tipi ta’ statistika;-  m’hemm ebda dispożizzjoni għall-addattament tad-Direttiva permezz tal-proċedura tal-kumitat;-  bl-implimentar tat-teknoloġiji l-ġodda ta’ l-IT l-ammont ta’ xogħol ta’ rappurtar ta’ l-Istati Membri jista’ jitnaqqas.Dawn in-nuqqasijiet, meħuda flimkien, għamluha neċessarja li tkun proposta sostituzzjoni għal Direttiva 80/1119/KEE.3. Att legali ġdid f’dan il-qasam jista’ jipprovdi wkoll l-opportunità biex tiġi introdotta proċedura tal-kumitat, u biex jiġi ċċarat ir-rwol ta’ l-awtoritajiet nazzjonali fil-ġbir ta’ dawn it-tipi ta’ statistika u biex ixandruhom lill-Eurostat.4. L-att legali l-ġdid jippermetti l-implimentazzjoni tal-klassifika NST 2000 ta’ l-oġġetti li ssegwi l-istess skeda bħal dik tal-modi l-oħra ta’ trasport.BAżI LEGALI U FORMA TA’ L-ATT PROPOST5. Il-bażi legali proposta għar-Regolament dwar statistika tat-trasport permezz tal-kanali interni ta’ l-ilma hu l-Artikolu 285(1) tat-Trattat, dwar statistika tal-Komunità. Il-proposta hi inkluża fil-Programm tal-Ħidma tal-Kummissjoni għall-2004.6. L-att legali l-ġdid jieħu l-forma ta’ Regolament aktar milli Direttiva, minħabba li hu intenzjonat li jkun applikabbli direttament fl-Istati Membri mingħajr ma jeħtieġ traspożizzjoni fil-liġi nazzjonali. Dan ma jaffettwax il-libertà ta’ l-awtoritajiet nazzjonali sabiex jikkompilaw l-istatistika speċifika billi jintużaw metodi li jieħdu kont tal-kundizzjonijiet differenti li jeżistu fl-Istati Membri. L-użu ta’ Regolament hu skond atti legali oħra dwar statistika li ġew adottati sa mill-1997.FATTURI EWLENIN TAR-REGOLAMENT7. Ir-Regolament ifittex li jiddefinixxi grupp ta’ regoli komuni għal statistika dwar trasport permezz ta’ kanali interni ta’ l-ilma flimkien ma’ grupp ta’ annessi li jispeċifikaw grupp ta’ tabelli ta’ statistika. Ir-regoli jkopru definizzjonijiet, dispożizzjonijiet għall-ġbir tad- data , trażmissjoni u disseminazzjoni, u kumitat ta’ proċedura għall-adozzjoni ta’ miżuri ta’ implimentazzjoni u għal adattament aktar tard tar-Regolament. Jinkludu wkoll dispożizzjonijiet sabiex tinżamm il-kwalità ta’ l-istatistika, għall-evalwazzjoni u għar-rappurtar lill-Parlament Ewropew u lill-Kunsill. Aktar minn hekk, ir-Regolament jinkludi dispożizzjonijiet relatati mal-kopertura tat-trasport permezz ta’ kanali interni ta’ l-ilma bir-Regolament.8. Id- Definizzjonijiet huma stipulati fl-Artikolu 3. Definizzjonijiet tekniċi addizzjonali huma meħtieġa biex ikun żgurat livell raġonevoli ta’ armonizzazzjoni li se jkun adottat permezz ta’ kumitat ta’ proċedura (l-Artikolu 10), filwaqt li jagħraf li m’huwiex prattikabbli li jkunu imposti definizzjonijiet li jorbtu legalment tat-termini kollha użati fil-ġbir tad- data ta’ l-istatistika.9. Bħal f’atti legali ta’ statistika oħrajn , l-arranġamenti tekniċi għat- trażmissjoni ta’ statistiċi lill-Eurostat (Artikolu 5) għandhom jiġu adottati aktar tard permezz ta’ kumitat tal-proċedura. Dan huwa mixtieq sabiex il-listi tal-kodiċi u l-formati tal-fajl li jridu jiġu diskussi ma’ l-Istati Membri u ttestjati qabel jiġu adottati verżjonijiet definittivi.10. Ir-riżultati ta’ statistika ta’ dan il-ġbir tad- data jridu jitqassmu minn . L-arranġamenti għat- tqassim tad-data (l-Artikolu 6) għandhom jiġu adottati wkoll aktar tard permezz tal-proċedura tal-kumitat. Dan jippermetti diskussjoni ma’ l-Istati Membri dwar il-modalitajiet, kontenut u ħin tad-disseminazzjoni.11. Id-dispożizzjonijiet dwar kriterji ta’ kwalità u rapporti u dwar rapporti dwar implimentazzjoni (l-Artikolu 7 u 8) huma mfassla biex jenfasizzaw, l-ewwel, l-importanza tar-rakkomandazzjonijiet metodoloġiċi li ma jorbtux biex jikkumplementaw l-att legali li jappoġġja t-titjib tal-kwalità ta’ l-istatistika kif ir-Regolament ikun implimentat, u t-tieni, l-evalwazzjoni tal-kwalità, spejjeż u benefiċċji għal din l-istatistika.12. Il- proċedura tal-kumitat (Artikolu 10) tiżgura li d-dispożizzjonijiet tar-Regolament jistgħu jiġu aġġustati fid-dawl ta’ l-esperjenza hekk kif tkun implimentata. B’mod partikolari, l-Eurostat se jipproponi definizzjonijiet tekniċi armonizzati, regoli għall-applikazzjoni ta’ rappurtar issimplifikat u standards tekniċi għat-trażmissjoni tad- data meta dawn ikunu ġew ittestjati sewwa. Il-Kummissjoni tipproponi proċedura regolatorja bħala l-aktar tip ta’ proċedura adatta f’dan il-każ, f’konformità mad-Deċiżjoni tal-Kunsill 1999/468/KE[2].DATA LI TRID TINġABAR13. Id- data li trid tinġabar hi speċifikata fl-Annessi A-E (l-Artikolu 4). Il-bażi legali proposta tinkludi d-differenzi prinċipali li ġejjin ikkumparati mal-ġbir tad-data speċifikata taħt il-Kunsill tad-Direttiva 80/1119/KEE:-  il-perjodi t’osservazzjoni huma ta’ tliet xhur u ta’ sena u ebda data ta’ kull xahar ma hi mitluba, sabiex jitnaqqas il-piż fuq l-Istati Membri;-  sett ġdid ta’ statistika tal-Komunità dwar transport tal-kontejners permezz ta’ kanali interni ta’ l-ilma miġbura kull tliet xhur u kull sena;-  id- data dwar transport skond it-tip t'oġġetti trid issegwi l-klassifika ta’ l-oġġetti NST 2000;-  klassifika ssimplifikata tat-tip ta' bastimenti;-  qasam ġdid t’informazzjoni biex jissepara bastimenti u kontejners vojta minn dawk mimlijin;-  l-identifikazzjoni tar-reġjuni ta’ tgħabbija u ta’ ħatt hi mitluba skond il-klassifika NUTS2;-  inqas ġbir ta’ data għal dawk l-Istati Membri fejn m'hemmx kanali interni ta’ l-ilma internazzjonali u lanqas kanali interni ta’ l-ilma ta’ tranżitu imma fejn il-volum totali ta’ oġġetti li huma ttrasportati kull sena permezz ta’ kanali interni ta’ l-ilma bħala trasport nazzjonali, jaqbeż il-miljun tunnellata.benefiċċji tar-RegolamentIl-ġbir ta’ statistika ta’ kwalità tajba dwar it-trasport permezz ta’ kanali interni ta’ l-ilma hu important għar-raġunijiet li ġejjin:1) Żvilupp u monitoraġġ ta’ azzjonijiet tal-komunità anke fuq bażi ta’ kull tliet xhur (l-Anness D) sabiex jippromwovi t-trasport permezz ta’ kanali interni ta' l-ilma kif stipulat fil- white paper .2) Evalwazzjoni ta’ l-impatt ta’ l-investiment f’infrastrattura tal-kanali interni ta' l-ilma.3) Il-parteċipazzjoni ta’ bastimenti li l-propjetarji tagħhom huma barranin f'affarijiet ta' trasport nazzjonali.4) Armonizzazzjoni ma’ ġbir ta’ data ieħor internazzjonali.5) Tnaqqis ta’ l-ammont ta' xogħol għall-pajjiżi li jagħmlu r-rappurtar u għall-Eurostat.2005/0150 (COD)Proposta għalREGOLAMENT TAL-PARLAMENT EWROPEW U TAL-KUNSILLdwar statistika ta’ trasport ta’ l-oġġetti permezz ta’ kanali interni ta’ l-ilmaIL-PARLAMENT EWROPEW U L-KUNSILL TA’ L-UNJONI EWROPEA,Wara li kkunsidraw it-Trattat li jistabbilixxi lill-Komunità Ewropea, u b’mod partikolari Artikolu 285(1) tiegħu,Wara li kkunsidraw il-proposta mill-Kummissjoni,Waqt li jaġixxu b’mod konformi mal-proċedura stabbilita fl-Artikolu 251 tat-Trattat,Billi:(1) Il-kanali interni ta' l-ilma huma parti importanti min-netwerks ta' trasport tal-Komunità u l-promozzjoni tat-trasport permezz tal-kanali interni ta' l-ilma huwa wieħed mill-għanijiet tal-Politika Komuni ta’ Trasport, kemm għal raġunijiet ta’ effiċjenza ekonomika u kemm għat-tnaqqis tal-konsum ta' l-enerġija u ta' l-impatt ambjentali li għandu t-trasport, kif deskritt fil- White Paper tal-Kummissjoni (dokument ta' strateġija) dwar il-politika Ewropea ta' trasport għall-2010: wasal iż-żmien biex niddeċiedu[3].(2) Il-Kummissjoni teħtieġ statistika rigward it-trasport ta’ oġġetti permezz ta’ kanali interni ta' l-ilma sabiex tagħmel monitoraġġ u tiżviluppa politika komuni ta’ trasport, kif ukoll l-elementi ta’ trasport tal-politika dwar ir-reġjuni u dwar netwerks trans-Ewropej.(3) Statistika dwar it-trasport permezz ta' kanali interni ta' l-ilma inġabret taħt id-Direttiva 80/1119/KEE tas-17 ta' Novembru 1980 dwar stħarriġ ta’ l-istatistika fir-rigward tal-ġarr ta’ oġġetti permezz ta’ kanali interni ta' l-ilma[4] li m’għadhomx jikkorrispondu mal-bżonnijiet kurrenti f’dan il-qasam. Hu għalhekk xieraq li jkun sostitwit bi strumenti ġdid li jestendi l-iskop tagħhom u jtejjeb l-effiċjenza.(4) Statistika tal-Komunità dwar il-mezzi kollha tat-trasport għandha tinġabar skond il-kunċetti u l-istandards komuni, bil-għan li tinkiseb l-ogħla kumparabbiltà prattikabbli bejn il-mezzi ta’ trasport.(5) Minħabba li l-għanijiet ta' l-azzjoni li trid tittieħed, jiġifieri l-ħolqien ta’ standards ta’ statistika komuni li jippermettu l-produzzjoni ta’ data armonizzata, ma jistgħux jiġu milħuqa suffiċċjentement mill-Istati Membri u jistgħu għalhekk jiġu milħuqa aħjar fuq livell ta’ Komunità, il-Komunità tista’ tadotta miżuri, f’konformità mal-prinċipju tas-sussidjarjetà kif stabbilit f’Artikolu 5 tat-Trattat. F’konformità mal-prinċipju tal-proporzjonalità, kif stipulat f’dak l-Artikolu, dan ir-Regolament ma jmurx ’il hinn minn dak li hu neċessarju sabiex jintlaħqu dawk l-għanijiet.(6) Il-miżuri meħtieġa għall-implementazzjoni ta’ dan ir-Regolament iridu jiġu adottati f’konformità mad-Deċiżjoni 199/468/KE tat-28 ta’ Ġunju 1999 fejn hemm tfassil tal-proċeduri meħtieġa fl-eżerċizzju ta’ poteri ta’ implementazzjoni mogħtija lill-Kummissjoni[5].(7) Il-Kumitat tal-Programm Statistiku stabbilit bid-Deċiżjoni 89/382 (KEE/Euratom)[6] ġie kkonsultat skond l-Artikolu 3 ta' dik id-Deċiżjoni.ADOTTAW DAN IR-REGOLAMENT:Artikolu 1Is-SuġġettIr-Regolament jistabbilixxi regoli komuni għall-produzzjoni ta’ statistika tal-Komunità li tikkonċerna t-trasport permezz ta’ kanali interni ta' l-ilma.Artikolu 2Skop1. L-Istati Membri għandhom jittrażmettu lill-Eurostat l-istatistika relatata mat-trasport permezz ta’ kanali interni ta' l-ilma fit-territorju nazzjonali tagħhom.2. L-Istati Membri li fihom il-volum totali ta' oġġetti ttrasportati fis-sena permezz ta' kanali interni ta' l-ilma bħala trasport nazzjonali, internazzjoni jew ta’ tranżitu hu aktar minn miljun tunnellata għandhom jipprovdu l-istatistika msemmija fl-Artikolu 4(1).3. B’deroga minn paragrafu 1, l-Istati Membri fejn m'hemmx kanali interni ta’ l-ilma internazzjonali u lanqas kanali interni ta’ l-ilma ta’ tranżitu imma fejn il-volum totali ta’ oġġetti li huma ttrasportati kull sena permezz ta’ kanali interni ta’ l-ilma bħala trasport nazzjonali, jaqbeż il-miljun tunnellata, għandhom jipprovdu biss l-istatistika meħtieġa taħt l-Artikolu 4(2).4. Dar ir-Regolament m’għandux japplika għal:(a) ġarr ta’ oġġetti permezz ta’ bastimenti fejn it-tunnellaġġ totali li jiflaħ il-bastiment hu ta’ anqas minn 50 tunnellata(b) bastimenti użati prinċipalment għall-ġarr tal-passiġġieri,(c) bastimenti użati għal servizz ta' ġarr ta' passiġġieri minn post għal ieħor ( ferry )(d) bastimenti użati biss għal skopijiet li m'humiex kummerċjali minn amministrazzjonijiet tal-port u awtoritajiet pubbliċi,(e) bastimenti użati biss bħala banker jew għall-ħażna,(f) bastimenti li m’humiex użati għall-ġarr tal-passiġġieri bħalma huma bastimenti tas-sajd, dreġers, ħwienet tax-xogħol jifflowtjaw, dgħajjes li jservu ta’ dar u bċejjeċ tal-baħar użati għar-rikreazzjoni.Artikolu 3DefinizzjonijietGħall-iskop ta' dan ir-regolament, id-definizzjonijiet li ġejjin għandhom japplikaw:(a) "kanali interni ta' l-ilma navigabbli” tfisser medda ta’ ilma, mhux parti mill-baħar, li fiha bastimenti b'kapaċità ta' ġarr ta' mhux anqas minn 50 tunnellata jistgħu jinnavigaw meta jkunu b'tagħbija normali. Dan it-terminu jkopri kemm xmajjar u lagi navigabbli kif ukoll kanali navigabbli;(b) “bastiment f’kanali interni ta' l-ilma” jfisser biċċa tal-baħar li żżomm f’wiċċ l-ilma ddisinjata għall-ġarr ta’ oġġetti jew trasport pubbliku ta’ passiġġieri permezz ta’ kanali interni ta' l-ilma navigabbli.Artikolu 4Ġbir tad- Data1. Id- data għandha tinġabar skond it-tabelli fl-Annessi A sa D. :2. Il-bżonn imnaqqas tal-ġbir tad- data li hu pprovdut taħt l-Artikolu 2(3) għandu jkopri d- data mitluba taħt l-Anness E.3. Għall-iskopijiet tar-Regolament, l-oġġetti għandhom ikunu kklassifikati skond l-Anness F.Artikolu 5Trażmissjoni ta’ l-istatistika1. L-ewwel perjodu ta' osservazzjoni għandu jibda fl-ewwel ta' Jannar 2007. It-trażmissjoni ta' l-istatistika għandha sseħħ malajr kemm jista’ jkun u mhux aktar tard minn ħames xhur mit-tmien tal-perjodu t'osservazzjoni.2. Matul l-ewwel tliet snin ta’ applikazzjoni ta’ dan ir-Regolament, il-perjodu permezz għat-trażmissjoni msemmi fl-ewwel paragrafu jista’ jiġi estiż skond il-proċedura msemmija fl-Artikolu 9. Il-perjodu massimu permess għat-trażmissjoni li jinkludi kull l-estensjoni mogħtija m’għandux jaqbeż it-tmien xhur wara t-tmiem tal-perjodu t’osservazzjoni.L-estensjonijiet tal-perjodu permessi għat-trażmissjoni huma msemmija fl-Anness G.Artikolu 6DisseminazzjoniL-istatistika tal-Komunità bbażata fuq id- data msemmija fl-Artikolu 4 għandha tiġi ddisseminati mill-Eurostat bi frekwenza simili għal dik stipulata mit-trażmissjoni tar-riżultati.Artikolu 7Il-kwalità ta’ l-istatistika1. L-Eurostat għandu jiżviluppa u jippubblika, skond il-proċedura msemmija fl-Artikolu 9, kundizzjonijiet metodoloġiċi u l-kriterji mfassla biex jiżguraw il-kwalità tad- data prodotta.2. L-Istati Membri għandhom jieħdu l-miżuri kollha meħtieġa biex jiżguraw il-kwalità tad- data li tiġi trażmessa.3. L-Eurostat għandu jassessja l-kwalità tad- data trażmessa. L-Istati Membri għandhom jipprovdu lill-Eurostat b’rapport li jkun fih l-informazzjoni u d- data li jkun qed jitlob biex jivverifika l-kwalità tad-data trażmessa.Artikolu 8Rapport dwar l-implimentazzjoniFi żmien tliet snin mid-dħul fis-seħħ ta’ dan ir-Regolament u wara konsultazzjoni mal-Kumitat tal-Programm Statistiku, il-Kummissjoni se tippreżenta rapport lill-Parlament Ewropew u lill-Kunsill dwar l-implimentazzjoni ta’ dan ir-Regolament. B’mod partikolari, ir-rapport għandu:(a) jassessja l-benefiċċji li tieħu l-Komunità, l-Istati Membri u dawk li jipprovdu u li jużaw l-informazzjoni statistika dwar l-istatistiki pprovduti f'relazzjoni ma' l-ispejjeż;(b) jassessja l-kwalità ta’ l-istatistika li tiġi prodotta;(c) jidentifika żoni għal titjib potenzjali u emendi kkunsidrati neċessarji fid-dawl tar-riżultati miksuba.Artikolu 9Implimentazzjoni tal-miżuriIl-miżuri għall-implimentazzjoni tar-Regolament, inklużi miżuri li jieħdu kont tat-tendenzi ekonomiċi u tekniċi, għandhom ikunu stipulati skond il-proċedura msemmija fl-Artikolu 10(2). Tali miżuri jikkonċernaw:(a) adattament tal-limiti li jridu jiġu koperti statistikament għat-trasport permezz ta’ kanali interni ta' l-ilma (Artikolu 2)(b) adattament tad-definizzjonijiet u adozzjoni tad-definizzjonijiet addizzjonali (Artikolu 3),(c) adattament ta’ l-iskop tal-ġbir tad- data u tal-kontenut ta’ l-annessi (Artikolu 4),(d) arranġamenti għat-trażmissjoni tad- data għall-Eurostat inklużi standards għall-iskambjar tad-data (Artikolu 5).(e) arranġamenti għad-disseminazzjoni tar-riżultati mill-Eurostat (Artikolu 6).(f) żvilupp u pubblikazzjoni ta’ kundizzjonijiet u kriterji ta’ metodoloġiċi (Artikolu 7).Artikolu 10Kumitat1. Il-Kummissjoni għandha tkun assistita mill-Kumitat tal-Programm Statistiku mwaqqaf mill-Artikolu 1 tad-Deċiżjoni 89/382/KEE, Euratom.2. B’referenza għal dan il-paragrafu, Artikoli 5 u 7 ta’ Deċi¿joni 1999/468/KE ser japplikaw, skond id-dispo¿izzjonijiet ta’ Artikolu 8 tagħhom.Il-perjodu stabbilit fl-Artikolu 5(6) ta’ Deċiżjoni 1999/468/KE ser ikun iffissat għal tliet xhur.3. Il-Kumitat għandu jadotta r-regoli tiegħu ta’ proċedura.Artikolu 11Direttiva 80/1119/KEE1. L-Istati Membri għandhom jipprovdu r-riżultati għas-sena 2006 skond id-Direttiva 80/1119/KEE.2. Direttiva 80/1119/KEE hi hawnhekk irrevokata b’effett mill-1 ta’ Jannar 2007.Artikolu 12Dan ir-Regolament għandu jidħol fis-seħħ fl-għoxrin ġurnata wara l-jum tal-pubblikazzjoni tiegħu fil-Ġ urnal Uffiċjali ta’ l-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell, [...]Għall-Parlament Ewropew Għall-KunsillIl-President Il-PresidentANNESS A Tabella A1: Oġġetti ttrasportati skond it-tip t’oġġett ( data annwali)Elementi | Kodiċi | Nomenklatura | Unità |Tabella | 2 karattri alfanumeriċi | “A1” |Pajjiż rapportatur | 2 karattri alfabetiċi | kodiċi ISO nazzjonali |Sena | 4 karattri numeriċi | “yyyy” |Pajjiż/reġjun ta’ fejn jiġi mgħobbi | 2 karattri alfabetiċi jew 4 karattri numeriċi | kodiċi ISO nazzjonali jew NUTS2 |Pajjiż/reġjun ta’ fejn jinħatt | 2 karattri alfabetiċi jew 4 karattri numeriċi | kodiċi ISO nazzjonali jew NUTS2 |Tip ta’ trasport | karattru numeriku | 1 = Nazzjonali 2 = Internazzjonali (ħlief tranżitu) 3 = Tranżitu |Tip ta’ oġġett | 2 karattri numeriċi | NST 2000 |Tip ta’ ppakkjar | karattru numeriku | 1= Oġġetti f’kontejners 2= Oġġetti li m’humiex f’kontejners |Tunnellati ttrasportati | Tunnellati |Tunnellati-Km | Tunnellati-Km |ANNESS A Tabella B1. Trasport skond in-nazzjonalità tal-bastiment u skond it-tip ta’ bastiment ( data annwali)Elementi | Kodiċi | Nomenklatura | Unità |Tabella | 2 karattri alfanumeriċi | “B1” |Pajjiż rapportatur | 2 karattri alfabetiċi | kodiċi ISO nazzjonali |Sena | karattru numeriku | “yyyy” |Pajji¿/reġjun ta’ fejn jiġi mgħobbi | 2 karattri alfabetiċi jew 4 karattri numeriċi | kodiċi ISO nazzjonali jew NUTS2 |Pajjiż/reġjun ta’ fejn jinħatt | 2 karattri alfabetiċi jew 4 karattri numeriċi | kodiċi ISO nazzjonali jew NUTS2 |Tip ta’ trasport | karattru numeriku | 1 = Nazzjonali 2 = Internazzjonali (ħlief tranżitu) 3 = Tranżitu |Tip ta’ bastiment | karattru numeriku | 1= Barkun bil-magna 2= Barkun bla magna 3= Barkun bil-magna li jservi ta’ tanker 4= Barkun bla magna li jservi ta’ tanker 5= Bastimenti oħra għall-ġarr ta' l-oġġetti |Nazzjonalità tal-bastiment | 2 karattri alfabetiċi | kodiċi ISO nazzjonali |Tunnellati ttrasportati | Tunnellati |Tunnellati-Km | Tunnellati-Km |Tabella B2. Traffiku tal-bastimenti ( data annwali)Elementi | Kodiċi | Nomenklatura | Unità |Tabella | 2 karattri alfanumeriċi | “B2” |Pajjiż rapportatur | 2 karattri alfabetiċi | kodiċi ISO nazzjonali |Sena | 4 karattri numeriċi | “yyyy” |Numru ta’ bastimenti li ġew mgħobbija | Bastimenti |Numru ta’ bastimenti vojta | Bastimenti |Bastimenti –Km (bastimenti mgħobbija) | Bastiment-Km |Bastiment–Km (bastimenti vojta) | Bastimenti-Km |INNOTA: Il-provvediment ta’ din it-Tabella B2 mhux obbligatorju.ANNESS C Tabella C1. Trasport tal-Kontejners skond it-tip t’oġġett ( data annwali)Elementi | Kodiċi | Nomenklatura | Unità |Tabella | 2 karattri alfanumeriċi | “C1” |Pajjiż rapportatur | 2 karattri alfabetiċi | kodiċi ISO nazzjonali |Sena | 4 karattri numeriċi | “yyyy” |Pajjiż/reġjun ta’ fejn jiġi mgħobbi | 2 karattri alfabetiċi jew 4 karattri numeriċi | kodiċi ISO nazzjonali jew NUTS2 |Pajjiż/reġjun ta’ fejn jinħatt | 2 karattri alfabetiċi jew 4 karattri numeriċi | kodiċi ISO nazzjonali jew NUTS2 |Tip ta’ trasport | karattru numeriku | 1 = Nazzjonali 2 = Internazzjonali (ħlief tranżitu) 3 = Tranżitu |Daqs tal-kontejner | karattru numeriku | 1 = 20' unitajiet ta' tagħbija 2 = 40' unitajiet ta' tagħbija 3 = unitajiet ta' tagħbija > 20' u < 40' 4 = unitajiet ta’ tagħbija > 40' |Status tat-tagħbija | karattru numeriku | 1 = Kontejners mimlijin 2 = Kontejners vojta |Tip ta’ oġġett | 2 karattri numeriċi | NST 2000 |Tunnellati ttrasportati* | Tunnellati |Tunnellati-Km* | Tunnellati-Km |TEU | TEU |TEU-Km | TEU-Km |* Għall-kontejners mgħobbija bissANNESS DTabella D1. Trasport skond in-nazzjonalità tal-bastimenti ( data ta’ kull tliet xhur)Elementi | Kodiċi | Nomenklatura | Unità |Tabella | 2 karattri alfanumeriċi | “D1” |Pajjiż rapportatur | 2 karattri alfabetiċi | kodiċi ISO nazzjonali |Sena | 4 karattri numeriċi | “yyyy” |Perjodu | 2 karattri | “Q1, Q2, Q3 jew Q4 ” |Tip ta’ trasport | karattru numeriku | 1 = Nazzjonali 2 = Internazzjonali (ħlief tranżitu) 3 = Tranżitu |Nazzjonalità tal-bastiment | 2 karattri alfabetiċi | kodiċi ISO nazzjonali |Tunnellati ttrasportati | Tunnellati |Tunnellati-Km | Tunnellati-Km |Tabella D2. Trasport tal-kontenjners skond in-nazzjonalità tal-bastimenti ( data ta’ kull tliet xhur)Elementi | Kodiċi | Nomenklatura | Unità |Tabella | 2 karattri | “D2” |Pajjiż rapportatur | 2 karattri alfabetiċi | kodiċi ISO nazzjonali |Sena | 4 karattri numeriċi | “yyyy” |Perjodu | 2 karattri | “Q1, Q2, Q3 or Q4 ” |Tip ta’ trasport | karattru numeriku | 1 = Nazzjonali 2 = Internazzjonali (ħlief tranżitu) 3 = Tranżitu |Nazzjonalità tal-bastiment | 2 karattri alfabetiċi | kodiċi ISO nazzjonali |Status tat-tagħbija | karattru numeriku | 1 = Kontejners mimlijin 2 = Kontejners vojta |Tunnellati ttrasportati* | Tunnellati |Tunnellati-Km* | Tunnellati-Km |TEU | TEU |TEU-Km | TEU-Km |* Għall-kontejners mgħobbija bissANNESS E Tabella E1 . Oġġetti ttrasportati ( data annwali)Elementi | Kodiċi | Nomenklatura | Unità |Tabella | 2 karattri | “E1” |Pajji¿ rapportatur | 2 karattri alfabetiċi | kodiċi ISO nazzjonali |Sena | 4 karattri numeriċi | “yyyy” |Totral ta’ tunnellati trasportati | Tunnellati |Total ta’ tunnellati-Km | Tunnellati-Km |ANNESS F NOMENKLATURA TA’ L-OĠĠETTI1. NST -2000Gruppi NST-2000 | Deskrizzjoni ta’ l-oġġetti | Definit skond il-prodotti fid-diviżjonijiet tas-CPA |01 | Prodotti ta' l-agrikolutra, il-kaċċa u l-forestrija; il-ħut u l-prodotti oħra ta' sajd | 01, 02, 05 |02 | Faħam u faħam artab kannella; pitrolju mhux maħdum u gass naturali; uranju u torju | 10, 11, 12 |03 | Metalli mhux maħduma u prodotti oħra tal-minjieri u tal-barrieri | 13, 14 |04 | Prodotti ta’ l-ikel, xorb u tabakk | 15, 16 |05 | Tessuti u prodotti tat-tessuti; ġilda u prodotti tal-ġilda | 17, 18, 19 |06 | Injam u prodotti ta’ l-injam u tas-sufra (ħlief għamara); oġġetti magħmulin mit-tiben u materjal ta’ l-immaljar; polpa, karta u prodotti tal-karta; materjal mitbugħ u materjal irrekordjat | 20, 21, 22 |07 | Kokk, prodotti irfinuti tal-pitrolji u fjuwil nukleari | 23 |08 | Kimiċi, prodotti kimiċi, u fajbers magħmula mill-bniedem; gomma u prodotti tal-plastik | 24, 25 |09 | Prodotti oħra minerali li m’humiex metalliċi | 26 |10 | Metalli bażiċi; prodotti ffabbrikati mill-metall, ħlief magni u tagħmir | 27, 28 |11 | Makkinarju u tagħmir n.e.c.; makkinarju ta’ l-uffiċċji u kompjuters; makkinarju u apparat elettriku n.e.c.; radju, televixin u tagħmir u apparat tal-komunikazzjoni; strumenti medikali, ta' preċiżjoni u ottiċi; arloġġi u arloġġi ta’ l-idejn | 29, 30, 31, 32, 33 |12 | Tagħmir ta’ trasport | 34, 35 |13 | Għamara, oġġett oħra mmanifatturi n.e.c. | 36 |14 | Materja prima mhux maħduma; skart muniċiopali u tip ieħor ta' skart li mhux speċifikat f’post ieħor fis-CPA | 37 + skart muniċipali (kif imdaħħal fid-diviżjoni CPA 90) u skart ieħor mhux speċifikat f’post ieħor fis-CPA) |15 | Posta, pakketti postali Nota: din l-intestatura hi normalment użata għal oġġetti ttrasportati permezz ta’ l-amministrazzjonijiet tal-posta u s-servizzi speċjalizzati ta’ kurjer fid-diviżjoni 64 tan-Nace Rev. 1 |16 | Tagħmir u materjal utilizzat għat-trasport ta’ l-oġġetti Nota: din l-intestatura tkopri l-oġġetti bħalma huma kontejners vojta, paletti, kaxxi u ċestuni u gaġeġ. Tkopri wkoll vetturi użat sabiex iżommu oġġetti, fejn il-vettura nnifisha tinġarr minn vettura oħra. L-eżistenza ta’ kodiċi ta’ dan it-tip ta’ materjal mhix ta’ preġudizzju għall-kwestjoni jekk tali materjali għandhomx jingħaddu bħala “oġġetti”, dan jiddependi fuq ir-regoli tal-ġbir tad-data b’kull mezz ta' trasport. |17 | Oġġetti li qed jinġarru minħabba żgumbrar ta’ djar u uffiċċji; bagali ttrasportati separatament mill-passiġġieri; vetturi bil-mutur li qed jinġarru għat-tiswija u oġġetti oħra li m’humiex għas-suq n.e.c |18 | Oġġetti ragruppati taħlita ta’ tipi ta’ oġġetti li huma ttrasportati flimkien Nota: din l-intestatura hi użata kull meta jkun ikkonsidrat mhux xieraq li l-oġġetti jkunu assenjat separatament lil gruppi 01-16. |19 | Oġġetti li ma jistgħux jiġu identifikati: oġġetti li għal xi raġuni ma jistgħux jiġu identifikati u għalhekk ma jistgħux jiġu assenjat għal gruppi 01-16. Nota: din l-inestatura hi intenzjonata biex tkopri oġġetti fejn l-unità ta' rappurtar m'għandha ebda informazzjoni dwar it-tip ta' oġġetti li qed jiġu ttrasportati. |20 | Oġġetti oħra n.e.c. Nota: din l-intestatura tkopri l-oġġetti kollha li ma jistgħux jiġu assenjati lill-ebda wieħed mill-gruppi 01-19. Minħabba li l-gruppi huma intenzjonati li jkopri l-kategoriji kollha previsti, l-użu ta' grupp 20 għandu jkun ikkunsidrat mhux tas-soltu u jista’ jindika bżonn għal aktar iċċekkjar tad-data rrappurtata taħt din l-intestatura. |ANNESS GESTENSJONIJIET TAL-PERJODU PERMESS GĦAT-TRAŻMISSJONI (Artikolu 5(2))Stat Membru | Perjodu estiż tat-trażmissjoni wara t-tmiem tal-perjodu t'osservazzjoni | L-aħħar sena ta’ applikazzjoni tal-perjodu estiż tat-trażmissjoni |Il-Belgju | 8 xhur | 2009 |[1] ĠU L 339, tal-15.12.1980, p. 30.[2] ĠU L 184, tas-17.7.1999, p. 23.[3] COM (2001) 370 Finali.[4] ĠU L 339, tal-15.12.1980, p.30.[5] ĠU L 184, tas-17.7.1999, p. 23.[6] ĠU L 181, tat-28.6.1989, p. 47.


				|

		52012PC0773

			Proposta għal REGOLAMENT TAL-PARLAMENT EWROPEW U TAL-KUNSILL dwar l-eżerċizzju tad-drittijiet tal-Unjoni għall-applikazzjoni u l-infurzar ta’ regoli kummerċjali internazzjonali /* COM/2012/0773 final - 2012/0359 (COD) */

			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
Raġunijiet u għanijiet
Il-proposta preżenti għal Regolament
tal-Parlament Ewropew u tal-Kunsill tirrifletti l-prijorità tal-Unjoni biex
jiġu infurzati b'mod effettiv id-drittijiet kummerċjali tagħha.
Dan l-għan ġie stabbilit fil-Komunikazzjoni tal-Kummissjoni dwar
"Il-kummerċ, it-tkabbir u l-affarijiet dinjin"[1] u approvat
fil-konklużjonijiet tal-Kunsill
tal-21 ta' Diċembru 2010[2].
Bħalissa l-Unjoni ma għandhiex qafas
leġiżlattiv komuni[3]
biex tinforza d-drittijiet tagħha skont ftehimiet kummerċjali
internazzjonali. Il-proposta preżenti għandha l-għan li
tirrimedja din is-sitwazzjoni.
Il-kuntest ġenerali
L-Unjoni tista' tissejjaħ biex tieħu
miżuri unilaterali sabiex tinforza u tiddefendi d-drittijiet u l-interessi
tagħha skont ftehimiet kummerċjali internazzjonali. Dan huwa
l-każ skont ir-regoli tas-soluzzjoni tat-tilwim tal-Organizzazzjoni
Dinjija tal-Kummerċ (WTO), kif ukoll skont il-mekkaniżmi
għas-soluzzjoni tat-tilwim bilaterali jew reġjonali. Teżisti
sitwazzjoni simili fir-rigward tas-salvagwardji kummerċjali u l-hekk
imsejħa eżerċizzji ta' rikonsolidazzjoni skont il-ftehimiet
internazzjonali. Kwalunkwe miżuri bħal dawn ikunu jeħtieġu
azzjoni rapida sabiex jiffunzjonaw bħala għodda effettiva u kredibbli
biex titrawwem il-konformità u sabiex jintlaħqu l-iskadenzi msemmijin
fl-impenji internazzjonali rilevanti tal-Unjoni. Dan jitlob teħid
tad-deċiżjonijiet rapidu, effiċjenti u flessibbli fl-istrutturi
pprovduti mit-Trattat ta' Lisbona.
Qabel id-dħul fis-seħħ
tat-Trattat ta' Lisbona, l-Unjoni avviċinat l-infurzar b'manjiera ad hoc
fil-forma ta’ Regolamenti adottati mill-Kunsill fuq il-bażi ta' proposta
tal-Kummissjoni, imsejsa fuq dak li kien l-Artikolu 133. Min-naħa l-oħra,
wara d-dħul fis-seħħ tat-Trattat ta' Lisbona, il-Kunsill u
l-Parlament Ewropew huma koleġiżlaturi skont il-proċedura
leġiżlattiva ordinarja rigward il-miżuri li jiddefinixxu l-qafas
għall-implementazzjoni tal-politika kummerċjali komuni (l-Artikolu 207
tat-Trattat dwar il-Funzjonament tal-Unjoni Ewropea, "it-TFUE").
L-infurzar tad-drittijiet skont ftehimiet kummerċjali internazzjonali huwa
eżempju tipiku ta' funzjoni eżekuttiva li tista' teħtieġ
l-adozzjoni u l-implimentazzjoni ta' miżuri fi żmien skadenzi
stretti. Huwa xieraq għall-Kunsill u l-Parlament Ewropew li jistabbilixxu
qafas ċar u prevedibbli għall-adozzjoni ta' atti ta' din ix-xorta.
Il-prattika qabel id-dħul
fis-seħħ tat-TFUE sservi bħala eżempju tax-xewqa li joperaw
skont proċeduri li jippermettu t-teħid tad-deċiżjonijiet ta'
malajr u effiċjenti biex jinfurzaw id-drittijiet tal-Unjoni:
–
Fil-każ tas-soluzzjoni ta' tilwim tad-WTO,
il-kaz US-Foreign Sales Corporation, l-adozzjoni tar-Regolament tal-Kunsill
(KE) 2193/2003 tat-8 ta' Diċembru 2003 li jżid
id-dazji doganali fuq xi importazzjonijiet mill-Istati Uniti ħadet tmin
(8) xhur mill-adozzjoni ta' proposta tal-Kummissjoni. Is-sospensjoni ta’ dik
il-miżura, permezz tar-Regolament tal-Kunsill (KE) Nru 728/2006
tal-15 ta’ Mejju 2006, ħadet tlett (3) ijiem biex
jadottawha mill-adozzjoni ta' proposta tal-Kummissjoni.
–
Fil-każ tas-soluzzjoni ta' tilwim tad-WTO
US-Byrd, ir-Regolament tal-Kunsill (KE) Nru 673/2005
tal-25 ta’ April 2005 li jżid id-dazji doganali fuq
ċerti prodotti li joriġinaw fl-Istati Uniti ħadet madwar xahrejn
(2) biex tiġi adottata, mill-adozzjoni ta' proposta tal-Kummissjoni.
–
Fil-każ tas-soluzzjoni ta' tilwim tad-WTO
US-wheat gluten, ir-Regolament tal-Kunsill (KE) Nru 1804/98
tal-14 ta’ Awwissu 1998 rriżerva d-drittijiet tal-UE biex
jiġu bbilanċjati mill-ġdid l-effetti negattivi tal-miżuri
ta’ salvagwardja tal-Istati Uniti tal-Amerika skont l-Artikolu 8
tal-Ftehim tad-WTO dwar is-salvagwardji. L-adozzjoni tiegħu ħadet
xahar (1) mill-adozzjoni ta' proposta tal-Kummissjoni.
–
Fil-każ US-Steel, l-adozzjoni tar-Regolament tal-Kunsill
(KE) Nru 1031/2002 tat-13 ta' Ġunju 2002 dwar
miżuri ta' ri-ekwilibriju ta' salvagwardja ħadet xahrejn (2);
ir-revoka ta' ri-ekwilibriju taħt l-istess każ ħadet biss erbat
(4) ijiem.
Fin-nuqqas ta’ qafas leġislattiv xieraq
għall-implimentazzjoni ta' miżuri ta' politika kummerċjali
f'sitwazzjonijiet simili għal każijiet imsemmija hawn fuq, ikun
meħtieġ li wieħed jirrikorri għall-proċedura
leġislattiva ordinarja għall-adozzjoni ta' miżuri f'ċerti
sitwazzjonijiet. Jeħtieġu minn 15 sa 31 xahar bħala medja
għall-adozzjoni ta’ att leġislattiv, perjodu ta’ żmien li jista'
jaffettwa l-kapaċità tal-Unjoni li teżerċita d-drittijiet
tagħha b'mod effettiv fl-oqfsa ta' żmien definiti fil-ftehimiet
kummerċjali internazzjonali.
Dan l-abbozz ta' Regolament huwa msejjes fuq
il-konsiderazzjoni li (a) l-adozzjoni ta' miżuri ta' politika
kummerċjali biex jinfurzaw id-drittijiet tal-Unjoni skont ftehimiet
internazzjonali hija eżempju tipiku ta' funzjoni eżekuttiva li
jeħtieġ li tiġi implimentata f'qafas ta' regoli komuni; (b)
fin-nuqqas ta’ qafas leġislattiv xieraq, il-kapaċità tal-Unjoni biex
tinforza b'mod effettiv id-drittijiet tagħha tista' tiġi kompromessa;
(c) jeżisti kunflitt potenzjali bejn l-iskedi taż-żmien
tat-teħid tad-deċiżjonijiet tal-Unjoni relattivament twal u
l-iskedi taż-żmien għall-infurzar tad-drittijiet skont ftehimiet
kummerċjali internazzjonali.
F'dan il-kuntest,
dan l-abbozz ta' Regolament jipproponi l-ħolqien ta’ qafas
leġiżlattiv komuni biex jinforza d-drittijiet tal-Unjoni skont
ftehimiet kummerċjali internazzjonali, b’konformità mat-Trattat ta’
Lisbona. Ir-Regolament jipproponi li l-Kummissjoni tingħata s-setgħa
li tadotta atti ta’ implimentazzjoni skont l-Artikolu 291 tat-TFUE,
fil-kamp ta' applikazzjoni stabbilit b'dan l-abbozz ta' Regolament u fil-limiti
u skont il-kriterji stabbiliti b’mod espressiv. Il-kamp ta' applikazzjoni
tar-Regolament jestendi għall-adozzjoni, is-sospensjoni, il-modifika u
t-terminazzjoni ta’ atti ta’ implimentazzjoni fir-rigward ta’:
(a)          L-infurzar tad-drittijiet tal-Unjoni
skont regoli għas-soluzzjoni tat-tilwim bilaterali u multilaterali li
jorbtu;
(b)          Miżuri ta' ri-ekwilibriju skont
regoli multilaterali u bilaterali ta' salvagwardja;
(c)          Miżuri ta' ri-ekwilibriju
f'każijiet ta' modifiki minn pajjiż terz tal-konċessjonijiet
tiegħu skont l-Artikolu XXVIII tal-GATT 1994.
Skont dan
l-abbozz ta' Regolament, il-Kummissjoni tista' tadotta dawn it-tipi ta'
miżuri ta' politika kummerċjali: dazji tad-dwana, ir-restrizzjonijiet
kwantitattivi fuq importazzjonijiet jew esportazzjonijiet ta'
oġġetti, u miżuri fil-qasam tal-akkwist pubbliku. Din
l-istrateġija tirriżulta mill-esperjenza miksuba matul is-snin
fl-adozzjoni ta' miżuri ta' politika kummerċjali, u dan jirrifletti
l-fatt li azzjoni fl-oqsma magħżula hija prattikabbli u ġeneralment
effettiva. Fl-istadju attwali tal-iżvilupp tal-liġi tal-Unjoni, b’mod
partikolari meta jitqiesu r-regolamenti nazzjonali dwar servizzi u proprjetà
intellettwali u l-limiti għal azzjoni effettiva inerenti għan-natura
ta’ dawk is-setturi, ikun xieraq li wieħed jiffoka fuq oqsma ta' politika
kummerċjali oħra għall-finijiet tal-awtorizzazzjoni
tal-Kummissjoni. Ta' min jinnota li l-hekk imsejħa
"ritaljazzjoni" (jiġifieri s-sospensjoni ta'
konċessjonijiet jew ta' obbligi oħra f’settur differenti minn dak
fejn il-ksur ġie deċiż) hija ġeneralment possibbli skont
ir-regoli tad-WTO u li ma hemm l-ebda limitu dwar "ritaljazzjoni
inkroċjata" fil-ftehimiet ta' kummerċ ħieles tal-Unjoni.
Jekk jirriżulta meħtieġ għall-Unjoni li tirrikorri
għal miżuri ta' politika kummerċjali mhux koperti bl-abbozz
tar-Regolament, inkluż fir-rigward tal-kummerċ f'servizzi jew
tal-aspetti kummerċjali tad-drittijiet ta’ proprjetà intellettwali,
il-Kummissjoni tista' tagħmel proposti għal att leġiżlattiv
fuq il-bażi tal-Artikolu 207 TFUE jew tirrikorri għal
proċeduri applikabbli oħra.
Klawżola ta’ reviżjoni tistabbilixxi
li l-Kummissjoni għandha tevalwa l-ħidma ta' dan ir-Regolament tliet
snin wara li tkun seħħet l-ewwel istanza tal-implimentazzjoni
tal-abbozz tar-Regolament. Il-Kummissjoni għandha toħroġ rapport
u, jekk iċ-ċirkostanzi hekk jitolbu, tista' tipproponi miżuri
adegwati biex itejjeb l-effiċjenza tar-Regolament. F’dan il-kuntest,
tista’ tingħata attenzjoni għall-firxa ta' miżuri ta' politika
kummerċjali skont ir-Regolament bħall-kummerċ fis-servizzi u
d-drittijiet tal-proprjetà intellettwali, flimkien mal-prodotti.
Rigward l-akkwist pubbliku tal-gvern, skont
it-termini tal-Ftehim tad-WTO dwar l-Akkwist tal-Gvern ("il-GPA"),
kemm fil-verżjoni fis-seħħ bħalissa kif ukoll fil-verżjoni
riveduta, meta Parti tal-GPA tonqos milli tirrispetta l-impenji tagħha,
il-Partijiet l-oħra tal-GPA jistgħu jissospendu
l-konċessjonijiet jew obbligi oħra fir-rigward tas-swieq tal-akkwist
biss. Minħabba dan, huwa importanti li tiġi prevista fl-abbozz
propost tar-Regolament l-adozzjoni possibbli ta' miżuri ta' politika
kummerċjali rigward l-akkwist pubbliku, sabiex jagħmluha possibbli
għall-Unjoni biex tinforza b'mod effettiv id-drittijiet legali tagħha
rigward akkwist tal-gvern koperti bl-obbligi internazzjonali tal-Unjoni.
Minbarra s-sistema ta’ soluzzjoni tat-tilwim tad-WTO, li ntużat f’bosta
okkażjonijiet biex tindirizza prattiki kuntrarji għall-GPA, l-azzjoni
għall-infurzar tal-impenji ta' akkwist għandha mnejn ukoll
tirriżulta f’kuntest bilaterali, billi l-ftehimiet kummerċjali
bilaterali reċenti konklużi mill-Unjoni jinkludu mekkaniżmi
għas-soluzzjoni tat-tilwim stabbiliti għal kollox. L-Unjoni
għandha l-esperjenza fl-implimentazzjoni ta' miżuri ta' politika
kummerċjali li jillimitaw l-aċċess għas-swieq tal-akkwist
tal-Unjoni għal pajjiżi terzi, fejn meħtieġ[4]. Minħabba
l-partikolaritajiet tal-akkwist pubbliku, b'mod partikolari l-eżistenza
ta' proċedura amministrattiva li tirregola u tiddetermina aċċess
għal sejħiet speċifiċi għall-offerti, huwa possibbli
li l-azzjoni tkun prevista fir-rigward tal-akkwist kemm tal-oġġetti
kif ukoll tas-servizzi. Barra minn hekk, il-miżuri ta’ politika
kummerċjali skont dan l-abbozz ta' Regolament għandhom jaqblu
mal-ambitu tal-impenji tal-akkwist li huma sospiżi – jiġifieri dawn
ikunu japplikaw għal ċerti entitajiet u 'l fuq minn ċerti limiti
biss. Fl-aħħarnett, għandha tinġbed l-attenzjoni lejn
ir-relazzjoni bejn din il-proposta u l-proposta tal-Kummissjoni għal Regolament
tal-Parlament Ewropew u tal-Kunsill dwar aċċess ta' oġġetti
u servizzi minn pajjiżi terzi għas-suq intern tal-Unjoni fl-akkwist
pubbliku (COM (2012) 124 tal-21 ta' Marzu 2012). L-għan
tal-aħħar proposta hu li jiżdied l-ingranaġġ
tal-Unjoni għan-negozjar ta' termini ta' aċċess
għall-prodotti, s-servizzi u l-fornituri tal-Unjoni għas-swieq
tal-akkwist pubbliku ta' pajjiżi terzi: din għalhekk tiffoka fuq
l-aċċess għas-suq tal-akkwisti tal-Unjoni għal
oġġetti u servizzi ta' pajjiżi terzi li ma jibbenefikaw minn
ebda impenji għall-aċċess għas-suq skont ftehimiet
internazzjonali eżistenti li jkopru l-akkwist pubbliku. Il-proposta
preżenti, b'kuntrast, tittratta b'mod orizzontali l-infurzar ta’ dawn
il-ftehimiet: għaldaqstant tikkompleta r-regolamentazzjoni ta' aspetti
internazzjonali tal-akkwist pubbliku, billi tipprovdi qafas ta’ regoli li se
jippermettu l-infurzar tad-dispożizzjonijiet tal-akkwist fi ftehimiet
kummerċjali internazzjonali.
2.           IR-RIŻULTATI
TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET
TAL-IMPATT
Fit-tħejjija tal-proposta attwali,
ġew iċċirkolati żewġ dokumenti informali (non-papers)
lill-Kumitat għall-Politika Kummerċjali tal-Kunsill u lill-Kumitat
Kummerċjali Internazzjonali tal-Parlament Ewropew (l-INTA) fid-19 ta' Settembru 2011
u fil-11 ta’ Novembru 2011, rispettivament. L-Istati Membri
ġew ikkonsultati f'żewġ laqgħat tekniċi
fis-27 ta' Settembru u t-28 ta' Novembru 2011
rispettivament.
L-għan ta' infurzar effiċjenti u
effikaċi tad-drittijiet tal-Unjoni jgawdi appoġġ wiesa’.
L-ebda valutazzjoni tal-impatt tal-proposta
preżenti ma twettqet, billi: din l-inizjattiva ma għandhiex impatt
ekonomiku, soċjali jew ambjentali dirett u n-natura tal-miżuri
inkwistjoni (każ b’każ) ma tippermetti fl-ebda każ valutazzjoni
ex-ante.
3.           ELEMENTI ĠURIDIĊI
TAL-PROPOSTA
Sommarju
L-Unjoni ma għandhiex qafas
leġiżlattiv komuni biex tinforza d-drittijiet tal-Unjoni skont
ftehimiet kummerċjali internazzjonali. L-inizjattiva attwali hija
intiża li tirranġa din is-sitwazzjoni billi tipproponi l-istabbiliment
ta’ strument ġuridiku biex jippermetti lill-Unjoni tinforza u tiddefendi
d-drittijiet tagħha f'konformità mal-obbligi internazzjonali tagħha.
L-għan tagħha huwa implimentazzjoni effiċjenti u rapida biex
jitħares l-interess tal-Unjoni. Għaldaqstant, fuq il-bażi
tal-Artikolu 207 tat-TFUE, tipproponi li tingħata s-setgħa
lill-Kummissjoni biex tadotta, tissospendi, timmodifika jew ittemm atti ta’
implimentazzjoni li jinfurzaw id-drittijiet tal-Unjoni fl-istruttura
tat-Trattat ta' Lisbona, jiġifieri skont l-Artikolu 291 tat-TFUE.
Skont ir-regoli għas-soluzzjoni
tat-tilwim tad-WTO u r-regoli bilaterali kif ukoll skont il-miżuri ta'
salvagwardja multilaterali u bilaterali, l-Unjoni jista' jkollha tieħu
miżuri unilaterali li jiddefendu d-drittijiet u l-interessi tagħha.
Azzjoni ta' infurzar skont id-dispożizzjonijiet għas-soluzzjoni
tat-tilwim jew skont il-miżuri ta' ri-ekwilibriju, teħtieġ
azzjoni relattivament rapida f'konformità mar-regoli kummerċjali rilevanti
anki biex tiffunzjona bħala għodda effettiva għat-tnedija
tal-konformità.
Ir-Regolament għandu jiġi adottat
fil-livell tal-Unjoni. Il-politika kummerċjali komuni hija kompetenza
esklużiva tal-Unjoni.
Bażi legali
L-Artikolu 207 tat-TFUE.
L-Istruttura tar-Regolament
L-għan tal-abbozz tar-Regolament huwa li
jistabbilixxi regoli u proċeduri biex jassiguraw li l-Unjoni tkun
f'pożizzjoni biex effettivament teżerċita d-dritt tagħha li
tissospendi jew tirtira konċessjonijiet bi tweġiba għal ksur
minn pajjiż terz ta' regoli kummerċjali internazzjonali bl-għan
li tinkiseb soluzzjoni sodisfaċenti; u biex jiġu bbilanċjati
mill-ġdid konċessjonijiet jew obbligi oħra fir-relazzjonijiet
kummerċjali ma' pajjiżi terzi, meta t-trattament tal-importazzjoni
mogħti lill-merkanzija mill-Unjoni jinbidel.
L-iskop tal-abbozz tar-Regolament, kif
stabbilit fl-Artikolu 3 jkopri s-sitwazzjonijiet li ġejjin:
(a)          Wara l-aġġudikazzjoni ta’
tilwim kummerċjali skont il-Qbil tad-WTO dwar is-Soluzzjoni tat-Tilwim
(DSU), meta l-Unjoni tkun ġiet awtorizzata li tissospendi
konċessjonijiet jew obbligi oħra skont ftehimiet multilaterali u
plurilaterali koperti bil-Qbil dwar is-Soluzzjoni tat-Tilwim.
Skont id-WTO, is-sospensjoni ta'
konċessjonijiet jew obbligi oħra hija rregolata bl-Artikolu 22,
il-paragrafu 3 tad-DSU; fil-każ ta' sussidji projbiti, japplika
l-Artikolu 4.10 tal-Ftehim dwar Sussidji u Miżuri Kumpensatorji[5] u rigward l-hekk imsejħa
sussidji azzjonabbli l-Artikolu 7.9 tal-Ftehim dwar Sussidji u Miżuri
Kumpensatorji.
(b)          Wara l-aġġudikazzjoni ta’
tilwim kummerċjali skont ftehimiet kummerċjali internazzjonali
oħra, inklużi ftehimiet reġjonali jew bilaterali, meta l-Unjoni
għandha d-dritt li tissospendi konċessjonijiet jew obbligi oħra
skont dawn il-ftehimiet.
Tali ftehimiet kummerċjali internazzjonali
konklużi mill-Unjoni jistabbilixxu regoli dwar is-soluzzjoni ta’ tilwim li
jintitolaw lill-partijiet biex jinfurzaw id-drittijiet tagħhom stess skont
ir-regoli stabbiliti fil-ftehim rilevanti.
(c)          Għar-ri-ekwilibriju ta'
konċessjonijiet jew ta' obbligi oħra, li għalihom
l-applikazzjoni ta' miżura ta' salvagwardja minn pajjiż terz tista’
tagħti d-dritt jew skont l-Artikolu 8 tal-Ftehim tal-WTO dwar
is-Salvagwardji (AoS) jew skont id-dispożizzjonijiet dwar ir-regoli ta’
salvagwardja inklużi fil-ftehimiet reġjonali jew bilaterali tal-Unjoni.
L-Artikolu 8 l-AoS, li jirrigwarda biss
il-merkanzija[6],
jgħid li l-Membri li japplikaw miżuri ta' salvagwardja
ġeneralment għandhom joffru kumpens kummerċjali
lill-pajjiżi milquta minn effetti negattivi ta' salvagwardja wara
konsultazzjoni qabel l-applikazzjoni jew l-estensjoni ta’ miżuri ta’
salvagwardja, skont l-Artikolu 12, il-paragrafu 3 tal-AoS.
Fil-każ li ma jintlaħaqx ftehim, il-Membri esportaturi affettwati
jistgħu individwalment jieħdu miżuri ta' ri-ekwilibriju, mhux
aktar tard minn 90 jum wara li l-miżura tkun applikata. Id-dritt li
jittieħdu miżuri ta' ri-ekwilibriju fir-rigward tal-Membru li
japplika s-salvagwardja jista' jiġi eżerċitat a) jew tliet snin
wara li l-miżura tkun daħlet fis-seħħ jew b) hekk kif
il-miżura tinstab li tkun inkompatibbli mad-WTO mill-Korp tas-Soluzzjoni
tat-Tilwim tad-WTO (DSB) (il-perjodu ta’ konċessjoni ta’ tliet snin
stipulat fl-Artikolu 8 tal-Ftehim AoS ma japplikax jekk il-miżura
hija bbażata fuq żieda relattiva fl-importazzjonijiet). Bl-istess mod
miżuri ta' ri-ekwilibriju jistgħu jinqalgħu skont
l-applikazzjoni ta' regoli ta' salvagwardja inkorporati fl-FTAs bilaterali jew
reġjonali[7].
Il-leġiżlazzjoni eżistenti
tal-Unjoni li timplementa miżuri ta' salvagwardja multilaterali u
bilaterali ma tirregolax dawn l-aspetti la tal-Artikolu 8 tal-AoS u lanqas
ir-regoli rilevanti fil-ftehimiet ta' kummerċ ħieles iżda
pjuttost tistabbilixxi l-proċeduri għall-applikazzjoni ta'
miżuri ta' salvagwardja mill-Unjoni. Kwalunkwe miżura ta'
ri-ekwilibriju, fil-prinċipju, tkun suġġetta
għall-proċedura leġiżlattiva ordinarja, sakemm ma tkunx
koperta mill-qafas leġiżlattiv waħdieni attwali.
(d)          F'każijiet ta' modifika
tal-konċessjonijiet minn membru tad-WTO skont l-Artikolu XXVIII
tal-Ftehim Ġenerali dwar it-Tariffi u l-Kummerċ (GATT) 1994, fejn
l-ebda aġġustament ta’ kumpens ma kienu miftiehma.
F'każijiet ta' modifika ta' konċessjoni
minn membru ieħor tad-WTO skont l-Artikolu WWVIII tal-GATT 1994, jekk
ma jinkiseb l-ebda ftehim mal-membri li għandhom id-drittijiet ta'
negozjar jew ta' forniment, il-parti kontraenti li tipproponi li timmodifika
l-konċessjoni tagħha hija libera li tagħmel dan. F'dan
il-każ, dawk il-membri[8]
li għandhom fil-pussess tagħhom dritt jistgħu jieħdu
miżuri ta' ri-ekwilibriju mhux aktar tard minn sitt xhur wara li tkun
twettqet tali modifika tal-konċessjoni. Tali
miżuri ta' ri-ekwilibriju jkunu jimplikaw l-irtirar, wara l-iskadenza ta'
tletin jum mid-data li fiha avviż bil-miktub tal-irtirar
tal-konċessjoni jasal għand il-partijiet kontraenti, ta'
konċessjonijiet sostanzjalment ekwivalenti għal dawk negozjati
inizjalment mal-parti kontraenti li timmodifika jew tirtira konċessjoni. S'issa l-Unjoni ma rtiratx konċessjonijiet
skont l-Artikolu XXVIII tal-GATT 1994. Madankollu,
jekk ikun hemm il-possibbiltà, ir-ri-ekwilibriju tal-kummerċ li
jirriżulta minn modifika tal-konċessjonijiet minn membri oħra
tad-WTO skont l-Artikolu XXVIII tal-GATT rispettivament iseħħ fi
żmien skadenzi relattivament qosra (mhux aktar tard minn sitt
(6) xhur wara li l-Membru jimmodifika jew jirtira l-konċessjoni
tiegħu). Proċeduri effettivi
tat-teħid tad-deċiżjonijiet biex jimplimentaw il-miżuri ta'
ri-ekwilibriju jippermettu lill-Unjoni tinvolvi ruħha b'mod kredibbli
fir-rigward tal-imsieħeb tagħha f'negozjati li jorbtu mill-ġdid
u jistgħu jinfluwenzaw l-andament tan-negozjati dwar
l-aġġustament kumpensatorju għall-vantaġġ tal-Unjoni.
Ir-Regolament huwa bla ħsara
għall-adozzjoni ta' miżuri ta' politika kummerċjali skont
proċeduri oħra, pereżempju fir-rigward ta' miżuri ta'
politika kummerċjali fis-settur tas-servizzi u d-drittijiet tal-proprjetà
intellettwali li jsegwu l-aġġudikazzjoni tas-soluzzjoni tat-tilwim
reġjonali jew bilaterali.
Skont l-Artikolu 291 tat-TFUE, meta azzjoni
hija meħtieġa biex tinforza d-drittijiet tal-UE taħt
iċ-ċirkostanzi hawn fuq imsemmija l-Kummissjoni għandha tadotta
atti ta’ implimentazzjoni skont il-proċedura ta' eżami
(l-Artikolu 4 "l-Eżerċizzju tad-drittijiet
tal-Unjoni"). Atti ta' implementazzjoni
għandhom jirrispettaw ir-regola li l-livell ta' kontromiżuri ma
għandhomx jaqbżu l-livell ta' tixjin u indeboliment, ġeneralment
maħsub bħala l-impatt negattiv fuq l-Unjoni li jirriżulta
mill-miżura tal-pajjiż terz, kif definit fil-ftehim rilevanti
(l-Artikolu 2 “Definizzjonijiet”). Għad-determinazzjoni tal-kamp ta'
applikazzjoni tal-att ta’ implimentazzjoni li għandu jiġi adottat,
il-Kummissjoni għandha tistrieħ ukoll fuq id-diversi kriterji,
minbarra l-interessi mfissra fil-konsultazzjonijiet pubbliċi u l-interessi
ġenerali tal-Unjoni, jiġifieri l-effettività tal-miżuri
fit-tnedija tal-konformità ta' pajjiżi terzi mar-regoli kummerċjali
internazzjonali; il-potenzjal tal-miżuri li jipprovdu
eżenzjoni lill-operaturi ekonomiċi fl-Unjoni affettwati minn
miżuri ta' pajjiżi terzi; id-disponibbiltà
ta’ sorsi alternattivi ta’ provvista għall-prodotti kkonċernati, sabiex
ikun evitat jew minimizzat kwalunkwe impatt negattiv fuq l-industriji
downstream jew fuq il-konsumaturi finali fl-Unjoni; kwalunkwe
kriterji speċifiċi li jistgħu jiġu stabbiliti fi ftehimiet
kummerċjali internazzjonali relatati mas-sitwazzjonijiet previsti
fl-Artikolu 3.
It-tipi ta' miżuri kummerċjali li
jistgħu jiġu adottati permezz ta’ att ta’ implimentazzjoni huma
miżuri li jikkonċernaw l-importazzjonijiet jew l-esportazzjonijiet
ta' prodotti u ta' miżuri fil-qasam tal-akkwist pubbliku.
Il-miżuri fuq l-importazzjoni jew
l-esportazzjoni jinkludu s-sospensjoni tal-konċessjonijiet tat-tariffi u
l-impożizzjoni ta' dazji doganali ġodda jew miżjuda; l-introduzzjoni jew iż-żieda ta'
restrizzjonijiet kwantitattivi fuq l-importazzjonijiet jew l-esportazzjonijiet,
kemm jekk magħmula effettivi permezz ta' kwoti, liċenzji
tal-importazzjoni jew l-esportazzjoni jew miżuri oħra.
Il-Ftehim tad-WTO dwar l-Akkwisti tal-Gvern
jiddikjara li kwalunkwe tilwima li tirriżulta taħtu ma għandhiex
tirriżulta f'sospensjoni ta' konċessjonijiet jew obbligi oħra
skont kwalunkwe ftehim kopert ieħor tad-WTO. Għalhekk,
huwa importanti li tiġi prevista fir-Regolament propost l-adozzjoni
possibbli ta' miżuri ta' politika kummerċjali rigward l-akkwist
pubbliku, sabiex jagħmluha possibbli għall-Unjoni li tinforza b'mod
effettiv id-drittijiet legali tagħha. Minħabba l-partikolaritajiet
tal-akkwist pubbliku, b'mod partikolari l-eżistenza ta' proċedura
amministrattiva li tirregola u tiddetermina aċċess għal
sejħiet speċifiċi għall-offerti, huwa possibbli li
l-azzjoni tkun prevista fir-rigward tal-akkwist kemm tal-oġġetti kif
ukoll tas-servizzi.
F’dan ir-rigward, it-tip ta' miżuri ta'
politika kummerċjali li jistgħu jiġu adottati jikkonċernaw
l-esklużjoni mill-akkwist pubbliku tal-offerti li l-valur totali
tagħhom huwa magħmul għal aktar minn 50 % ta' prodotti u
servizzi li joriġinaw fil-pajjiż terz ikkonċernat; u/jew
l-impożizzjoni ta' penali mandatorja tal-prezzijiet fuq dik il-parti
tal-offerta li tikkonsisti fi prodotti jew servizzi li joriġinaw
fil-pajjiż terz ikkonċernat (l-Artikolu 5 "miżuri ta'
politika kummerċjali").
Il-proċedura tal-eżami għandha
tintuża għall-adozzjoni, is-sospensjoni, il-modifika u
t-terminazzjoni tal-atti ta' implementazzjoni li jiddeterminaw il-miżuri
ta' politika kummerċjali xierqa għall-eżerċizzju
tad-drittijiet tal-Unjoni (l-Artikolu 4 "L-Eżerċizzju
tad-drittijiet tal-Unjoni” u l-Artikolu 7 "Is-Sospensjoni,
il-Modifika u t-Tmiem tal-Miżuri"). Meta jiġu adottati atti ta’
implimentazzjoni, u bil-ħsieb li tiġi evitata l-proliferazzjoni ta'
strutturi addizzjonali, il-Kummissjoni għandha tkun megħjuna
mill-Kumitat eżistenti għar-Regolament dwar l-Ostakoli
għall-Kummerċ, stabbilit bir-Regolament (KE) Nru 3286/94.
4.           IMPLIKAZZJONI BAĠITARJA

Xejn.
Ir-Regolament propost jipprovdi
mekkaniżmu biex jinforza d-drittijiet tal-Unjoni u jqassam
ir-responsabbiltà bejn l-istituzzjonijiet kollha.
2012/0359 (COD)
Proposta għal
REGOLAMENT TAL-PARLAMENT EWROPEW U
TAL-KUNSILL
dwar l-eżerċizzju tad-drittijiet
tal-Unjoni għall-applikazzjoni u l-infurzar ta’ regoli kummerċjali
internazzjonali
IL-PARLAMENT EWROPEW U L-KUNSILL
TAL-UNJONI EWROPEA,
Wara li kkunsidraw it-Trattat dwar
il-Funzjonament tal-Unjoni Ewropea, b’mod partikolari l-Artikolu 207
tiegħu,
Wara li kkunsidraw il-proposta tal-Kummissjoni
Ewropea,
Wara t-trażmissjoni tal-abbozz tal-att
leġiżlattiv lill-Parlamenti nazzjonali,
Filwaqt li jaġixxu skont
il-proċedura leġiżlattiva ordinarja,
Billi:
(1)       L-Unjoni kkonkludiet
għadd ta' ftehimiet multilaterali, reġjonali u bilaterali
kummerċjali internazzjonali li joħolqu d-drittijiet u l-obbligi
għall-benefiċċju reċiproku tal-partijiet.
(2)       Huwa essenzjali li l-Unjoni
tkun tippossjedi strumenti xierqa li jiżguraw l-eżerċizzju
effettiv tad-drittijiet tal-Unjoni skont ftehimiet kummerċjali
internazzjonali, biex jissalvagwardjaw l-interessi ekonomiċi tagħha.
Dan huwa partikolarment il-każ f'sitwazzjonijiet fejn pajjiżi terzi
jdaħħlu fis-seħħ miżuri restrittivi kummerċjali
li jnaqqsu l-benefiċċji dovuti lill-operaturi ekonomiċi
tal-Unjoni skont ftehimiet kummerċjali internazzjonali. L-Unjoni
għandha tkun f’pożizzjoni li tirreaġixxi malajr u b’mod
flessibbli fil-kuntest tal-proċeduri u l-iskadenzi stabbiliti minn
ftehimiet kummerċjali internazzjonali li hija kkonkludiet. Għalhekk
l-Unjoni għandha tadotta leġiżlazzjoni li tiddefinixxi l-qafas
għall-eżerċitar tad-drittijiet tal-Unjoni f'ċerti
sitwazzjonijiet speċifiċi.
(3)       Il-mekkaniżmi
għas-soluzzjoni tat-tilwim tad-WTO u oħrajn, inklużi
reġjonali jew bilaterali, jimmiraw lejn is-sejba ta' soluzzjoni
pożittiva għal kwalunkwe tilwima li tinqala' bejn l-Unjoni u l-parti
l-oħra jew il-partijiet għal dawk il-ftehimiet. L-Unjoni
għandha, madankollu, tissospendi konċessjonijiet jew obbligi
oħra, skont dawk ir-regoli ta’ soluzzjoni tat-tilwim, meta mezzi oħra
għas-sejba ta' soluzzjoni pożittiva għal tilwima ma jkunu ta'
ebda suċċess. L-azzjoni mill-Unjoni f'dawn il-każijiet
għandha l-għan li ġġib il-konformità tal-pajjiż terz
ikkonċernat mar-regoli rilevanti kummerċjali internazzjonali, biex
terġa' tinħoloq sitwazzjoni ta’ benefiċċji
reċiproċi.
(4)       Skont il-Ftehim tad-WTO dwar
is-Salvagwardji, membru tad-WTO li jipproponi li japplika miżura ta'
salvagwardja jew ifittex l-estensjoni ta' miżura ta' salvagwardja
għandu jiżgura li jżomm livell sostanzjalment ekwivalenti
tal-konċessjonijiet u ta' obbligi oħra bejnu u l-membri esportaturi,
li jistgħu jkunu affettwati ħażin minn tali miżura ta'
salvagwardja. Regoli simili japplikaw fil-kuntest ta' ftehimiet
kummerċjali internazzjonali oħrajn inklużi reġjonali jew
bilaterali konklużi mill-Unjoni. L-Unjoni għandha tieħu
miżuri ta' ri-ekwilibriju billi tissospendi konċessjonijiet jew
obbligi oħra f'każijiet fejn il-pajjiż terz konċernat ma
jimplimenta l-ebda aġġustamenti sodisfaċenti. L-azzjoni
mill-Unjoni f'dawn il-każijiet isservi l-għan li tniedi
l-introduzzjoni ta' miżuri li jsaħħu l-kummerċ minn
pajjiżi terzi biex terġa tinħoloq sitwazzjoni ta’
benefiċċji reċiproċi.
(5)       L-Artikolu XXVIII
tal-GATT 1994 u l-Qbil relatat jirregolaw il-modifika jew l-irtirar tal-konċessjonijiet
stabbiliti fl-iskedi tat-tariffi tal-Membri tad-WTO. Il-Membri tad-WTO
affettwati bi kwalunkwe modifika bħal din huma intitolati, skont
ċerti kondizzjonijiet, li jirtiraw il-konċessjonijiet sostanzjalment
ekwivalenti. L-Unjoni għandha tadotta miżuri ta' ri-ekwilibriju
f'każijiet bħal dawn, sakemm ma jiġux miftiehma
aġġustamenti ta’ kumpens. L-azzjoni mill-Unjoni għandha tkun
immirata li twassal lill-pajjiżi terzi biex jimplimentaw miżuri li
jsaħħu l-kummerċ.
(6)       L-Unjoni għandu jkollha
l-possibbiltà li tinforza d-drittijiet tagħha fil-qasam tal-akkwisti
tal-gvern fid-dawl tal-fatt li l-Ftehim tad-WTO dwar l-Akkwisti tal-Gvern
jiddikjara li kwalunkwe tilwima li tirriżulta taħtu m'għandhiex
tirriżulta f'sospensjoni ta' konċessjonijiet jew obbligi oħra
skont kwalunkwe ftehim kopert ieħor tad-WTO.
(7)       Dan ir-Regolament għandu
jiffoka fuq dawk il-miżuri fejn l-Unjoni għandha l-esperjenza
fid-disinn u l-applikazzjoni tagħhom; il-possibbiltà li l-kamp ta'
applikazzjoni ta' dan ir-Regolament jiġi estiż lis-setturi
tas-servizzi u tad-drittijiet tal-proprjetà intellettwali għandha tkun
evalwata fil-ħin fir-rigward tal-ispeċifiċitajiet ta' kull
qasam.
(8)       Meta jiġu infurzati
d-drittijiet tal-Unjoni, l-oriġini ta' prodott għandha tkun
determinata skont ir-Regolament tal-Kunsill (KEE) Nru 2913/92
tat-12 ta' Ottubru 1992 li jistabbilixxi l-Kodiċi Doganali
tal-Komunità[9];
rigward l-infurzar tad-drittijiet tal-Unjoni wara soluzzjoni tat-tilwim
fil-qasam tal-Akkwist tal-Gvern, l-oriġini ta’ servizz għandha
tiġi determinata fuq il-bażi tal-oriġini ta' persuna naturali
jew legali li qed jipprovdih.
(9)       Il-Kummissjoni għandha
tevalwa l-funzjonament ta' dan ir-Regolament mhux aktar tard minn tliet snin
wara l-ewwel istanza tal-implimentazzjoni tiegħu bil-ħsieb li tevalwa
u, jekk meħtieġ, ttejjeb l-effiċjenza tiegħu.
(10)     L-atti
ta’ implimentazzjoni skont dan ir-Regolament għandhom jiġu adottati
skont il-kriterji speċifiċi ta’ adegwatezza stabbiliti fir-Regolament.

(11)     Ir-Regolament tal-Kunsill (KE)
Nru 3286/94 tat-22 ta' Diċembru 1994 li jistabbilixxi
l-proċeduri tal-Komunità fil-qasam ta' politika kummerċjali komuni
sabiex jiżgura l-eżerċizzju tad-drittijiet tal-Komunità skont
ir-regoli internazzjonali tal-kummerċ, b'mod partikolari dawk stabbiliti
taħt l-awspiċji tal-Organizzazzjoni Dinjija tal-Kummerċ
(magħruf ukoll bħala "r-Regolament dwar l-Ostakoli
għall-Kummerċ" (TBR)) għandu jiġi emendat biex
jirrifletti l-adozzjoni ta' dan ir-Regolament fir-rigward tal-implimentazzjoni
ta' miżuri ta' politika kummerċjali.
(12)     Biex ikunu żgurati
kundizzjonijiet uniformi għall-implimentazzjoni ta' dan ir-Regolament,
għandhom jiġu kkonferiti setgħat ta' implimentazzjoni
lill-Kummissjoni. Dawk is-setgħat għandhom ikunu eżerċitati
f'konformità mar-Regolament (UE) Nru 182/2011 tal-Parlament Ewropew u
tal-Kunsill tas-16 ta' Frar 2011[10] li jistabbilixxi r-regoli u
l-prinċipji ġenerali dwar il-modalitajiet ta' kontroll mill-Istati
Membri tal-eżerċizzju mill-Kummissjoni tas-setgħat ta'
implimentazzjoni.
(13)     Biex
jitħarsu l-interessi tal-Unjoni, il-Kummissjoni għandha tadotta
minnufih atti ta' implimentazzjoni applikabbli fejn, f’każijiet
ġustifikati kif xieraq relatati mal-bżonn li jiġu adattati
l-miżuri tal-politika kummerċjali għall-imġiba tal-parti
terza kkonċernata, raġunijiet imperattivi ta’ urġenza jkunu
jirrikjedu dan,
ADOTTAW DAN IR-REGOLAMENT:
Artikolu 1
Għan
Dan ir-Regolament jippreskrivi regoli u
proċeduri biex ikun żgurat eżerċizzju effettiv
tad-drittijiet tal-Unjoni li tissospendi jew tirtira konċessjonijiet jew
obbligi oħra skont ftehimiet kummerċjali internazzjonali,
bl-għan li:
(a)          jkun hemm reazzjoni għall-ksur
minn pajjiżi terzi ta' regoli kummerċjali internazzjonali li
jaffettwaw l-interessi tal-Unjoni, bl-għan li tinstab soluzzjoni
sodisfaċenti.
(b)          jiġu ri-ekwilibrati
l-konċessjonijiet jew obbligi oħra fir-relazzjonijiet
tal-kummerċ ma' pajjiżi terzi, meta t-trattament tal-importazzjoni
mogħti lill-merkanzija mill-Unjoni jinbidel.
Artikolu 2
Definizzjonijiet
Għall-finijiet ta’ dan ir-Regolament
għandhom japplikaw id-definizzjonijiet li ġejjin:
(a)          "pajjiż" tfisser kull
Stat jew territorju doganali separat;
(b)          "konċessjonijiet jew
obbligi oħra" tfisser konċessjonijiet tariffarji jew kwalunkwe
benefiċċji oħra li l-Unjoni impenjat ruħha li tapplika
fil-kummerċ tagħha ma' pajjiżi terzi bis-saħħa ta’
ftehimiet kummerċjali internazzjonali li hija parti minnhom,
(c)          "livell ta' tixjin jew
ħsara" tfisser il-grad ta’ kemm l-interessi tal-Unjoni skont
il-ftehim kummerċjali internazzjonali huma affettwati. Għajr fejn definit mod ieħor fil-ftehim
rilevanti, dan għandu jinkludi kwalunkwe impatt ekonomiku negattiv li
jirriżulta minn miżura ta' pajjiż terz;
(d)          “penali mandatorja tal-prezzijiet”
tfisser obbligu għall-awtoritajiet kontraenti jew għall-entitajiet li
jwettqu proċeduri ta’ akkwist pubbliku biex iżidu, soġġetti
għal ċerti eċċezzjonijiet, il-prezz tas-servizzi u/jew
tal-prodotti li joriġinaw f'ċerti pajjiżi terzi li ġew
offruti fil-proċeduri tal-għoti ta' kuntratti.
Artikolu 3
Kamp
ta' Applikazzjoni
1.           Dan ir-Regolament japplika:
(a)     wara l-aġġudikazzjoni ta’
tilwim kummerċjali skont il-Qbil tad-WTO dwar is-Soluzzjoni tat-Tilwim,
meta l-Unjoni tkun ġiet awtorizzata li tissospendi konċessjonijiet
jew obbligi oħra skont il-ftehimiet multilaterali u plurilaterali koperti
bil-Qbil tad-WTO dwar is-Soluzzjoni tat-Tilwim.
(b)     wara l-aġġudikazzjoni ta’
tilwim kummerċjali skont ftehimiet kummerċjali internazzjonali
oħra, inklużi ftehimiet reġjonali jew bilaterali, meta l-Unjoni
għandha d-dritt li tissospendi konċessjonijiet jew obbligi oħra
skont ftehimiet bħal dawn.
(c)     għar-ri-ekwilibriju ta'
konċessjonijiet jew ta' obbligi oħra, li għalihom
l-applikazzjoni ta' miżura ta' salvagwardja minn pajjiż terz tista’
tagħti d-dritt skont l-Artikolu 8 tal-Ftehim tad-WTO dwar
is-Salvagwardji jew għad-dispożizzjonijiet dwar is-salvagwardji
inklużi fi ftehimiet kummerċjali internazzjonali oħra,
inklużi ftehimiet reġjonali jew bilaterali;
(d)     f'każijiet ta' modifika ta'
konċessjonijiet minn membru tad-WTO skont l-Artikolu XXVIII
tal-Ftehim Ġenerali dwar it-Tariffi u l-Kummerċ 1994, li fihom l-ebda
aġġustamenti ta’ kumpens ma kienu miftiehma.
2.           Dan ir-Regolament hu bla
ħsara għall-adozzjoni ta' miżuri ta' politika kummerċjali
skont proċeduri oħra rilevanti f'każijiet fejn il-miżuri
pprovduti fl-Artikolu 5 mhumiex disponibbli jew ikunu jipprovdu risposta
inadegwata jew ineffikaċi għas-sitwazzjonijiet imsemmija
fil-paragrafu 1.
Artikolu 4
L-eżerċizzju
tad-drittijiet tal-Unjoni
1.           Fejn hija meħtieġa
azzjoni biex tissalvagwardja l-interessi tal-Unjoni fil-każijiet imsemmija
fl-Artikolu 3(1), il-Kummissjoni għandha tadotta att ta’
implimentazzjoni li jiddetermina l-miżuri xierqa tal-politika
kummerċjali. L-att ta’ implimentazzjoni ta' dan it-tip għandu
jiġi adottat skont il-proċedura ta' eżami msemmija fl-Artikolu 8(2).
2.           L-atti ta' implementazzjoni
adottati skont l-ewwel paragrafu għandhom jissodisfaw il-kundizzjonijiet
li ġejjin:
(a)     Fejn konċessjonijiet jew obbligi
oħra huma sospiżi wara l-aġġudikazzjoni ta' kwistjoni
kummerċjali skont il-Qbil dwar is-Soluzzjoni tat-Tilwim tad-WTO, il-livell
tagħhom ma għandux jeċċedi l-livell awtorizzat mill-Korp
tas-Soluzzjoni tat-Tilwim tad-WTO.
(b)     Fejn konċessjonijiet jew obbligi
oħra huma sospiżi wara t-twettiq ta’ proċedura
għas-soluzzjoni ta’ tilwim internazzjonali skont ftehim bilaterali jew
reġjonali, il-livell tagħhom ma għandux jeċċedi
l-livell ta' tixjin jew ta' ħsara li jirriżulta mill-miżura
tal-pajjiż terz ikkonċernat kif determinat mill-Kummissjoni jew permezz
ta' rikors għall-arbitraġġ, skont kif ikun il-każ.
(c)     Fil-każ tar-ri-ekwilibriju ta'
konċessjonijiet jew obbligi oħra skont id-dispożizzjonijiet dwar
is-salvagwardji fi ftehimiet kummerċjali internazzjonali, l-azzjoni
tal-Unjoni għandha tkun sostanzjalment ekwivalenti għal-livell ta'
konċessjonijiet jew obbligi oħra affettwati mill-miżura ta'
salvagwardja, skont il-kundizzjonijiet tal-Ftehim tad-WTO dwar is-Salvagwardji
jew tad-dispożizzjonijiet dwar is-salvagwardji reġjonali jew
il-ftehimiet kummerċjali bilaterali li skonthom il-miżura tas-salvagward
tiġi applikata.
(d)     Il-konċessjonijiet irtirati
fil-kummerċ ma' pajjiż terz b'konnessjoni mal-Artikolu XXVIII
tal-GATT 1994 u l-Qbil relatat għandhom ikunu sostanzjalment ekwivalenti
għall-konċessjonijiet modifikati jew irtirati minn dak il-pajjiż
terz, skont it-termini stabbiliti fl-Artikolu XXVIII tal-GATT 1994 u
l-Qbil relatat.
3.           Il-miżuri ta' politika
kummerċjali skont il-paragrafu 1 għandhom jiġu determinati
abbażi tal-kriterji li ġejjin, fid-dawl tat-tagħrif disponibbli
u fl-interess ġenerali tal-Unjoni:
(a)     l-effettività tal-miżuri fit-tnedija
tal-konformità ta' pajjiżi terzi mar-regoli tal-kummerċ
internazzjonali;
(b)     il-potenzjal tal-miżuri li jipprovdu
eżenzjoni lill-operaturi ekonomiċi fl-Unjoni affettwati minn
miżuri ta' pajjiżi terzi;
(c)     id-disponibbiltà
ta’ sorsi alternattivi ta’ provvista għall-prodotti kkonċernati, biex
ikun evitat jew minimizzat kwalunkwe impatt negattiv fuq l-industriji
downstream jew fuq il-konsumaturi finali fl-Unjoni;
(d)     kwalunkwe
kriterji speċifiċi li jistgħu jiġu stabbiliti fi ftehimiet
internazzjonali tal-kummerċ relatati mas-sitwazzjonijiet previsti
fl-Artikolu 3.
Artikolu 5
Miżuri
ta' politika kummerċjali
Bla ħsara għal kull ftehim
internazzjonali li tiegħu l-Unjoni hija parti, il-miżuri tal-politika
kummerċjali li jistgħu jiġu attivati permezz ta’ att ta’
implimentazzjoni skont l-Artikolu 4(1) għandhom ikunu:
(a)          is-sospensjoni
tal-konċessjonijiet tat-tariffi u l-impożizzjoni ta' dazji doganali
ġodda jew miżjuda, inkluż l-istabbiliment mill-ġdid
tad-dazji doganali f'livell tan-nazzjon l-aktar iffavorit jew
l-impożizzjoni ta' dazji doganali lil hinn mil-livell tan-nazzjon l-iktar
iffavorit, jew l-introduzzjoni ta’ kwalunkwe ħlas addizzjonali fuq
l-importazzjonijiet jew l-esportazzjonijiet ta' prodotti;
(b)          l-introduzzjoni jew
iż-żieda ta' restrizzjonijiet kwantitattivi fuq l-importazzjonijiet
jew l-esportazzjonijiet ta' prodotti, kemm jekk magħmula effettivi permezz
ta' kwoti, permezz ta' liċenzji tal-importazzjoni jew tal-esportazzjoni kif
ukoll permezz ta' miżuri oħra.
(c)          is-sospensjoni
tal-konċessjonijiet fil-qasam tal-akkwist pubbliku, permezz ta':
(i)      l-esklużjoni mill-akkwist pubbliku
tal-offerti li l-valur globali tagħhom huwa magħmul għal aktar
minn 50 % ta' prodotti u servizzi li joriġinaw fil-pajjiż terz
ikkonċernat; u/jew
(ii)     l-impożizzjoni ta' penali
mandatorja tal-prezzijiet fuq dik il-parti tal-offerta li tikkonsisti fi
prodotti jew servizzi li joriġinaw fil-pajjiż terz ikkonċernat.
Artikolu 6
Regoli
tal-Oriġini
1.           L-oriġini ta' prodott
għandha tiġi determinata skont ir-Regolament tal-Kunsill (KEE)
Nru 2913/92 tat-12 ta' Ottubru 1992 li jistabbilixxi
l-Kodiċi Doganali Komunitarju[11].
2.           L-oriġini ta' servizz
għandha tkun determinata skont l-oriġini tal-persuna fiżika jew
ġuridika li tkun qed tipprovdih. L-oriġini tal-fornitur tas-servizz
għandha titqies bħala:
(a)     fil-każ ta' persuna fiżika,
il-pajjiż fejn il-persuna tkun ċittadin jew fejn ikollha d-dritt ta'
residenza permanenti;
(b)     fil-każ ta' persuna ġuridika
kwalunkwe waħda minn dawn li ġejjin:
(i)      jekk is-servizz huwa pprovdut b'mod
ieħor li mhuwiex preżenza kummerċjali fl-Unjoni, il-pajjiż
fejn il-persuna ġuridika tkun ikkostitwita jew organizzata skont
il-liġijiet ta' dak il-pajjiż u fit-territorju fejn il-persuna
ġuridika tkun impenjata f'operazzjonijiet sostanzjali ta' negozju;
(ii)      jekk is-servizz huwa pprovdut permezz
ta' preżenza kummerċjali fl-Unjoni, l-Istat Membru fejn il-persuna
ġuridika tkun stabbilita u fit-territorju li tkun impenjata
f'operazzjonijiet sostanzjali ta' negozju b'mod li jkollha rabta diretta u
effettiva mal-ekonomija tal-Istat Membru kkonċernat.
Għall-finijiet tal-punt (ii), jekk
il-persuna ġuridika ma tkunx impenjata f'operazzjonijiet sostanzjali ta'
negozju b'mod li jkollha rabta diretta u effettiva mal-ekonomija tal-Istat
Membru kkonċernat, l-oriġini tal-persuni fiżiċi jew
ġuridiċi li għandhom is-sjieda jew li jikkontrollaw il-persuna
ġuridika li tipprovdi s-servizz.
Il-persuna ġuridika li tipprovdi s-servizz
għandha titqies bħala "li tappartjeni" lill-persuni ta' pajjiż
partikolari jekk aktar minn 50 % tal-interess ta' ekwità fiha jkun
proprjetà benefiċjarja ta' persuni minn dak il-pajjiż u
"kkontrollata" minn persuni ta' pajjiż partikolari jekk dawn
il-persuni jkollhom is-setgħa jaħtru l-maġġoranza
tad-diretturi tagħha jew inkella li jmexxu legalment l-azzjonijiet
tagħha.
Artikolu 7
Is-sospensjoni,
il-modifika u t-terminazzjoni tal-miżuri
1.           Fejn, wara l-adozzjoni ta’
att ta’ implimentazzjoni skont l-Artikolu 4(1), il-pajjiż terz
ikkonċernat jagħti kumpens sodisfaċenti lill-Unjoni
fil-każijiet imsemmija fl-Artikolu 3(1)(a) u (b), il-Kummissjoni
tista’ tissospendi l-applikazzjoni ta’ dak l-att implimentattiv għat-tul
tal-perjodu ta’ kumpens. Is-sospensjoni għandha tiġi deċiża
skont il-proċedura ta' eżami msemmija fl-Artikolu 8(2).
2.           Il-Kummissjoni għandha
ttemm att implimentattiv adottat skont l-Artikolu 4(1) f'kull waħda
miċ-ċirkustanzi li ġejjin:
(a)     meta l-pajjiż terz li l-miżuri
tiegħu nstab li kienu inkonsistenti mar-regoli tal-kummerċ
internazzjonali fi proċedura ta’ soluzzjoni tat-tilwim isir konformi, jew
fejn soluzzjoni reċiprokament sodisfaċenti ta' xorta oħra tkun
intlaħqet;
(b)     f'każijiet ta' ri-ekwilibriju ta'
konċessjonijiet jew obbligi oħra wara l-adozzjoni minn pajjiż
terz ta' miżura ta' salvagwardja, meta l-miżura tas-salvagwardja
tiġi rtirata jew tiskadi, jew meta l-pajjiż terz ikkonċernat
jagħti kumpens sodisfaċenti lill-Unjoni sussegwentement
għall-adozzjoni ta’ att ta’ implimentazzjoni skont l-Artikolu 4(1);
(c)     f'każijiet ta' modifika
tal-konċessjonijiet minn membru tad-WTO skont l-Artikolu XXVIII
tal-Ftehim Ġenerali dwar it-Tariffi u l-Kummerċ 1994, meta
l-pajjiż terz ikkonċernat jagħti kumpens sodisfaċenti
lill-Unjoni sussegwentement għall-adozzjoni ta’ att ta’ implimentazzjoni
skont l-Artikolu 4(1).
It-terminazzjoni għandha tiġi
deċiża skont il-proċedura ta' eżami msemmija
fl-Artikolu 8(2).
3.           Fejn huwa meħtieġ
li jsiru aġġustamenti għal miżuri ta' politika
kummerċjali adottati skont dan ir-Regolament, filwaqt li jitqiesu
l-kundizzjonijiet u l-kriterji stabbiliti fl-Artikolu 4(2) u 4(3),
il-Kummissjoni tista’ tintroduċi kwalunkwe modifika xierqa skont
il-proċedura ta' eżami stabbilita fl-Artikolu 8(2).
4.           Għal raġunijiet
imperattivi ta' urġenza debitament ġustifikati marbuta
mat-terminazzjoni jew mal-modifika tal-miżura kkonċernata
tal-pajjiż terz, il-Kummissjoni għandha tadotta minnufih atti ta'
implimentazzjoni applikabbli li jissospendu, jimmodifikaw jew li jtemmu l-atti
ta’ implimentazzjoni adottati skont l-Artikolu 4(1), kif previst f'dan
l-Artikolu, skont il-proċedura msemmija fl-Artikolu 8(3).
Artikolu 8
Proċedura
tal-Kumitat
1.           Il-Kummissjoni għandha
tkun megħjuna mill-Kumitat stabbilit bir-Regolament (KE) Nru 3286/94.
Dak il-kumitat għandu jkun kumitat skont it-tifsira tal-Artikolu 3
tar-Regolament (UE) Nru 182/2011.
2.           Meta ssir referenza għal
dan il-paragrafu, għandu japplika l-Artikolu 5 tar-Regolament (UE)
Nru 182/2011.
3.           Meta ssir referenza għal
dan il-paragrafu, għandhom japplikaw l-Artikolu 8 tar-Regolament (UE)
Nru 182/2011, flimkien mal-Artikolu 5 tiegħu.
Artikolu 9
Ġbir
ta’ tagħrif
1.           Il-Kummissjoni għandha
tfittex tagħrif u fehmiet dwar l-interessi ekonomiċi tal-Unjoni fi
prodotti speċifiċi jew setturi, fl-applikazzjoni ta' dan
ir-Regolament, permezz ta' avviż f'Il-Ġurnal Uffiċjali
tal-Unjoni Ewropea jew mezzi ta’ komunikazzjoni pubbliċi xierqa oħra.
2.           Tagħrif li jasal skont
dan ir-Regolament għandu jintuża biss għall-għan li
għalih ikun intalab.
3.           La l-Kummissjoni, la
l-Kunsill, la l-Parlament Ewropew, u lanqas l-Istati Membri jew
l-uffiċjali tagħhom ma għandhom jiżvelaw xi tagħrif
ta' natura kunfidenzjali li jasal skont dan ir-Regolament, mingħajr
permess speċifiku mill-fornitur ta' dan it-tagħrif.
4.           Il-fornitur tat-tagħrif
jista' jitlob li t-tagħrif provdut jiġi ttrattat bħala
kunfidenzjali. F'każijiet bħal dawn, it-tagħrif għandu jkun
akkumpanjat minn sommarju mhux kunfidenzjali jew minn dikjarazzjoni
tar-raġunijiet għaliex ma jistax isir sommarju ta' dan
it-tagħrif.
5.           Jekk jidher li t-talba
għall-kunfidenzjalità mhijiex ġustifikata u jekk il-fornitur mhuwiex
lest li jagħmel it-tagħrif pubbliku jew li jawtorizza l-iżvelar
tiegħu f'termini ġenerali jew bħala sommarju, dan
it-tagħrif jista' ma jiġix ikkalkolat.
6.           Il-paragrafi 2 sa 5 ma
għandhomx jipprekludu l-iżvelar ta' tagħrif ġenerali
mill-awtoritajiet tal-Unjoni. Dan l-iżvelar għandu jqis l-interess
leġittimu tal-partijiet ikkonċernati sabiex is-sigrieti tagħhom
dwar in-negozju ma jinkixfux.
Artikolu 10
Reviżjoni
Mhux aktar tard
minn tliet snin wara l-ewwel istanza tal-adozzjoni ta’ att ta’ implimentazzjoni
skont dan ir-Regolament, il-Kummissjoni għandha tanalizza
l-implimentazzjoni tiegħu u tirrapporta lill-Parlament Ewropew u
lill-Kunsill.
Artikolu 11
Emendi
għal atti oħra
Fl-Artikolu 13(3) tar-Regolament
tal-Kunsill (KE) Nru 3286/94 [it-TBR] jinbidel bit-test li ġej:
"Fejn l-Unjoni, wara li tkun
aġixxiet skont l-Artikolu 12(2), ikollha tieħu
deċiżjoni dwar il-miżuri ta' politika kummerċjali li
għandhom jiġu adottati skont l-Artikolu 11(2)(c) jew skont
l-Artikolu 12, hija għandha taġixxi, mingħajr dewmien,
skont l-Artikolu 207 tat-Trattat u, fejn xieraq, skont ir-Regolament
Nru XX/XX jew kwalunkwe proċedura applikabbli oħra."
Artikolu 12
Dan ir-Regolament għandu jidħol
fis-seħħ fi […] jum wara l-pubblikazzjoni tiegħu f'Il-Ġurnal
Uffiċjali tal-Unjoni Ewropea.
Dan ir-Regolament għandu jorbot
fl-intier tiegħu u huwa direttament applikabbli fl-Istati Membri kollha.
Magħmul fi Brussell,
Għall-Parlament Ewropew                           Għall-Kunsill
Il-President                                                    Il-President
[1]               Ara COM (2010)612 finali tad-9.11.2010, taqsima 4.
[2]               Ara l-konklużjonijiet tal-Kunsill dwar il-politika
kummerċjali tal-UE tal-21.12.2010, il-paragrafu 8
[3]               L-UE minn dejjem aġixxiet fuq bażi ta'
każ b'każ fl-imgħoddi (ir-Regolament tal-Kunsill dwar proposta
tal-Kummissjoni bbażata fuq dak li kien – l-Artikolu 133).
[4]               Ara f'dan
ir-rigward, ir-Regolament tal-Kunsill (KEE) Nru 1461/93 li
jikkonċerna l-aċċess għal kuntratti pubbliċi għal
min jitfa' offerta għal xogħol bl-appalt mill-Istati Uniti
tal-Amerika; u r-Regolament tal-Kunsill (KE) Nru 1836/95 li jiffinalizza
l-Anness għar-Regolament (KEE) Nru. 1461/93 dwar l-aċċess
għal kuntratti pubbliċi għal dawk li jagħmlu l-offerti
mill-Istati Uniti tal-Amerika.
[5]               Taħt ċirkostanzi speċifiċi,
l-Artikolu 4.10 l-ASCM jagħti l-awtorizzazzjoni lill-membru li
jressaq l-ilment biex jieħu "kontromiżuri xierqa".
[6]               Il-Ftehim tad-WTO dwar is-Salvagwardji u r-regoli ta'
salvagwardja skont l-FTAs huma relatati biss mal-kummerċ tal-merkanzija.
Il-membri tad-WTO għad iridu jaqblu dwar salvagwardji ta' emerġenza
li għalihom ingħata mandat ta' negozjati multilaterali
mill-Artikolu X tal-Ftehim Ġenerali dwar il-Kummerċ fis-Servizzi
(GATS).
[7]               Eż. l-Artikolu 3.4 tal-FTA tal-UE/Korea:
« 1. Parti li tapplika miżura ta’ salvagwardja bilaterali
għandha tikkonsulta mal-Parti l-oħra sabiex jiftiehmu
reċiprokament dwar kumpens xieraq għal-liberalizzazzjoni
tal-kummerċ fil-forma ta’ konċessjonijiet li jkollhom effetti
kummerċjali sostanzjalment ekwivalenti jew ekwivalenti għall-valur
tad-dazji addizzjonali li jkunu mistennijin li jirriżultaw
mill-miżura ta’ salvagwardja. Il-Parti għandha tipprovdi opportunità
għal tali konsultazzjonijiet sa mhux aktar tard minn 30 jum wara
l-applikazzjoni tal-miżura ta’ salvagwardja bilaterali. 2. Jekk il-konsultazzjonijiet
skont il-paragrafu 1 ma jwasslux għal ftehim dwar kumpens
għal-liberalizzazzjoni tal-kummerċ fi żmien 30 jum wara li
jibdew il-konsultazzjonijiet, il-Parti li l-prodotti tagħha jkunu
suġġetti għall-miżura ta’ salvagwardja tista’ tissospendi
l-applikazzjoni ta’ konċessjonijiet sostanzjalment ekwivalenti lill-Parti
li tkun qiegħda tapplika l-miżura ta’ salvagwardja. 3. Id-dritt
tas-sospensjoni li saret referenza għalih fil-paragrafu 2 ma
għandux jiġi eżerċitat għall-ewwel 24 xahar li
matulhom tkun fis-seħħ miżura ta’ salvagwardja bilaterali,
bil-kundizzjoni li l-miżura ta’ salvagwardja tkun tikkonforma
mad-dispożizzjonijiet ta' dan il-Ftehim".
[8]               Bil-kondizzjoni li jkollhom "dritt inizjali
tan-negozjar ”, “interess ewlieni tal-forniment ” jew “ interess sostanzjali ”.
[9]               ĠU L 302, 19.10.1992,
p. 1.
[10]             ĠU L 55, 28.2.2011,
p. 13.
[11]             ĠU L 302, 19.10.1992,
p. 1.